open-index/open-wikipedia-markdown huggingface dataset:
ചാൾസ് ഡെമൂത്

**ചാൾസ് ഡെമൂത്** അമേരിക്കൻ ചിത്രകാരനായിരുന്നു. 1883 നവംബർ 8-ന് ലങ്കാസ്റ്ററിൽ ജനിച്ചു. ചെറുപ്പം മുതൽ ചിത്രകല സ്വയം പഠിച്ചു. 1905 മുതൽ 13 വരെ പെൻസിൽവാനിയ *അക്കാദമി ഒഫ് ഫൈൻ ആർട്ട്സിൽ* പഠനം നടത്തി.

## ക്യൂബിസ്റ്റു രചനാശൈലി

ഇതിനിടയ്ക്ക് 1907 മുതൽ ഒരു വർഷം യൂറോപ്പ് സന്ദർശിക്കുകയും നിയോ-ഇംപ്രഷനിസ്റ്റുകളുടേയും ക്യൂബിസ്റ്റുകളുടേയും രചനാശൈലി മനസ്സിലാക്കുകയും ചെയ്തു. അമേരിക്കയിൽ ക്യൂബിസ്റ്റ് ശൈലി അവതരിപ്പിച്ചത് ഇദ്ദേഹമാണ്. ഹാഗ് ബ്രെക്കന്റിഡ്ജിൽ നിന്നും നിശ്ചലചിത്രരചന സ്വായത്തമാക്കിയ ഇദ്ദേഹം ആ രംഗത്തും മികച്ച സംഭാവനകൾ നൽകിയിട്ടുണ്ട്. പൂക്കളേയും നിശ്ചലജീവിത ദൃശ്യങ്ങളേയും അധികരിച്ചുള്ള ഇദ്ദേഹത്തിന്റെ രചനകൾ ശ്രദ്ധേയങ്ങളാണ്.

## ചാൾസ് ഡെമൂത്തിന്റെ രചനകൾ

ആദ്യകാലത്ത് ജലച്ചായത്തിലും പിന്നീട് എണ്ണച്ചായത്തിലുമായിരുന്നു ചിത്രങ്ങൾ വരച്ചത്. ചിത്രങ്ങളുടെ തലക്കെട്ടുകളിൽ മിക്കപ്പോഴും വിരുദ്ധോക്തി പ്രയോഗിക്കുക പതിവായിരുന്നു. *ഫോർ ടൂ ഫാക്ടറി ചിമ്മിനീസ്* ഒരുദാഹരണം. ഇദ്ദേഹത്തിന്റെ ഏറ്റവും വിഖ്യാതമായ ചിത്രം *ഐ സാ ദ് ഫിഗർ ഫൈവ് ഇൻ ഗോൾഡ്* (1928) ആണ്. ബൽസാക്, ഹെൻട്രി ജെയിംസ്, സോള, പോ എന്നിവർക്കുവേണ്ടി ഡെമൂത് വരച്ച ഇല്ലസ്ട്രേഷനുകൾ വിശ്വപ്രസിദ്ധമാണ്. തന്റെ വിരുദ്ധോക്തിപരമായ ജീവിതവീക്ഷണം വെളിപ്പെടുത്തുന്ന ഒരു നാടകവും ഇദ്ദേഹം രചിച്ചിട്ടുണ്ട് *അസുരെ അസേർഡ്* (1913). 1935 ഒക്ടോബർ 23-ന് ലങ്കാസ്റ്ററിൽ ഇദ്ദേഹം നിര്യാതനായി. 

## പുറത്തേക്കുള്ള കണ്ണികൾ
*http://www.areaofdesign.com/americanicons/demuth.htm
*http://www.artcyclopedia.com/artists/demuth_charles.html
*http://www.the-athenaeum.org/art/list.php?m=a&s=du&aid=1738

വർഗ്ഗം:1883-ൽ ജനിച്ചവർ
വർഗ്ഗം: 1935-ൽ മരിച്ചവർ
വർഗ്ഗം:നവംബർ 8-ന് ജനിച്ചവർ
വർഗ്ഗം:ഒക്ടോബർ 23-ന് മരിച്ചവർ

വർഗ്ഗം:അമേരിക്കൻ ചിത്രകാരന്മാർ
നീലവാക

തെക്കേ അമേരിക്കയിൽ നിന്നും അലങ്കാരവൃക്ഷമായി ലോകം മുഴുവൻ വ്യാപിച്ച **നീലവാകയുടെ**  എന്നാണ്. നീലനിറമുള്ള പൂക്കൾ മിക്കവാറും എല്ലാ ശാഖകളിലും ഒരുമിച്ചുണ്ടാവും. 20 മീറ്റർ വരെ വളരുന്ന ഇലപൊഴിക്കും വൃക്ഷം. തേനീച്ചകളെ ആകർഷിക്കുന്ന വലിയ പൂക്കൾ. കാറ്റിനെ തടയാനും തണലിനായും ഭംഗിക്കായും നട്ടുവളർത്തുന്നു. തടി വിറകായി ഉപയോഗിക്കാം . പല നാട്ടിലും ഇതിനെയൊരു അധിനിവേശസസ്യമായി കരുതിവരുന്നു.

## അവലംബം

## പുറത്തേക്കുള്ള കണ്ണികൾ
* http://www.burkesbackyard.com.au/1999/archives/25/in_the_garden/trees_and_palms/jacarandas_and_other_monsoonal_deciduous_trees 
* http://www.hear.org/starr/images/species/?q=jacaranda+mimosifolia&o=plants  നീലവാകയുടെ ധാരാളം ചിത്രങ്ങൾ
* http://www.missouribotanicalgarden.org/gardens-gardening/your-garden/plant-finder/plant-details/kc/a873/jacaranda-mimosifolia.aspx

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാര വൃക്ഷങ്ങൾ
വർഗ്ഗം:ബ്രസീലിലെ മരങ്ങൾ
വർഗ്ഗം:ബിഗ്നോണിയേസീ
വർഗ്ഗം:കേരളത്തിലെ സസ്യജാലം
തിരുക്കള്ളി

ആഫ്രിക്കൻ വംശജനായ **തിരുക്കള്ളി**യുടെ  എന്നാണ്. ഇതിന്റെ വിഷമുള്ള കറ ജൈവഡീസൽ ആക്കിമാറ്റാവുന്നതാണ്. ഇതിന്റെ പൂക്കൾ ശലഭങ്ങളെയും തേനീച്ചകളെയും വണ്ടുകളെയും ആകർഷിക്കുന്നു. അവർ തന്നെയാണ് പ്രധാനമായി പരാഗണം നടത്തുന്നതും. നല്ല രീതിയിൽ വരൾച്ചയെ പ്രതിരോധിക്കുന്ന ഒരു ചെറുവൃക്ഷമാണിത് .

## അർബുദത്തിനു കാരണമാകുന്നു
അമേരിക്കയിലെ മിഷിഗൺ യൂണിവേഴ്സിറ്റിയിലെ ശാസ്ത്രജ്ഞർ നടത്തിയ പഠനത്തിൽ യൂഫോർബിയ തിരുക്കള്ളിയുടെ പാൽക്കറയ്ക്ക് ലിംഫോമ കാൻസർ ഉണ്ടാക്കാനുള്ള ശക്തിയുണ്ടെന്ന് കണ്ടെത്തിയിരുന്നു.  2012ൽ ഇറ്റലിയിലെ സീത യൂണിവേഴ്സിറ്റിയിലെ കാൻസർ വിഭാഗം ഗവേഷകർ ഇതിനെ ശരിവെയ്ക്കുകയും ഈ പാൽക്കറ എങ്ങനെ അർബുധത്തിനു ഹേതുവാകുന്നു എന്നും കണ്ടെത്തുകയുണ്ടായി.

## അവലംബം

## പുറത്തേക്കുള്ള കണ്ണികൾ
* http://www.floridata.com/ref/e/euph_tir.cfm

വിഭാഗം: അലങ്കാരസസ്യങ്ങൾ

വർഗ്ഗം:കുറ്റിച്ചെടികൾ
വർഗ്ഗം:യൂഫോർബിയ
വർഗ്ഗം:വിഷസസ്യങ്ങൾ
വർഗ്ഗം:യൂഫോർബിയേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
തീറ്റിപ്ലാവ്

ഇന്ത്യയുടെ മിക്കവാറും ഭാഗങ്ങളിലും, ശ്രീലങ്ക, മ്യാന്മർ എന്നിവിടങ്ങളിലും കണ്ടുവരുന്ന ഒരു വൃക്ഷമാണ് **തീറ്റിപ്ലാവ്** .  **കാട്ടുകടപ്ലാവ്, ആരംപുളി, പുളിച്ചക്ക, ഒണ്ടാൻപുളി, ചിമ** എന്നെല്ലാം പേരുകളുണ്ട്. ഇംഗ്ലീഷിൽ **മങ്കീ ജാക്ക്** എന്നു വിളിക്കുന്ന ഈ ഇലപൊഴിയും വൃക്ഷം തായ്ലന്റിലെ വടക്ക്-വടക്കുകിഴക്കൻ പ്രദേശങ്ങളിൽ സാധാരണയായി കാണപ്പെടുന്നു. ഏകദേശം 30 മീറ്റർ വരെ ഉയരത്തിൽ ശാഖകളായി വളരുന്ന ഈ  വൃക്ഷത്തിന്റെ തടി കടുപ്പമുള്ളതും തൊലിയിൽ കറയും ഉള്ളതാണ്. ദക്ഷിണേന്ത്യയിൽ വിരളമായ ഈ വൃക്ഷം  കഠിനമായ ചൂടിലും വളരുന്നു. തെക്കൻ കേരളത്തിൽ കാണാറുള്ള ഇതിന്റെ ഫലം കാട്ടുമൃഗങ്ങളുടെ ഇഷ്ടഭോജ്യമാണ്. തടി വെള്ളത്തിൽ ഏറെ നാൾ കേടുകൂടാതെ കിടക്കും. ഇതിന്റെ തടി വാറ്റിയെടുക്കുമ്പോൾ കിട്ടുന്ന വസ്തു ഔഷധമായി ഉപയോഗിക്കാറുണ്ട് . അർത്ഥശാസ്ത്രത്തിൽ ഈ മരത്തിനെപ്പറ്റി പറയുന്നുണ്ട് 

## ചിത്രശാല

Artocarpus gomezianu seedling.jpg|തൈച്ചെടി
Artocarpus gomezianus 01.JPG
Artocarpus gomezianus 03.JPG
Artocarpus gomezianus 05.JPG
Artocarpus lacucha KR.JPG

## അവലംബം

## പുറത്തേക്കുള്ള കണ്ണികൾ

*http://www.biotik.org/india/species/a/artogoze/artogoze_en.html 
* http://www.cphs.chula.ac.th/J%20Health%20Res/files/FullText/21/4/kittisak_257_262.pdf
* ഇലയും പഴവും
* ഭാവിയുടെ കൃഷി
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* കൂടുതൽ വിവരങ്ങൾ

വിഭാഗം: ഫലവൃക്ഷങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പഴങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:മൊറേസി
വർഗ്ഗം:ആർട്ടോകാർപ്പസ്
വർഗ്ഗം:കേരളത്തിലെ സസ്യജാലം
ഹാലോവീൻ

പാശ്ചാത്യ ക്രിസ്തുമതവിശ്വാസമനുസരിച്ച് സകലവിശുദ്ധരുടെയും തിരുനാളിന്റെ തലേദിവസമായ  ഒക്ടോബർ 31നു വൈകുന്നേരം ഏറെ രാജ്യങ്ങളിൽ കൊണ്ടാടുന്ന ഒരു വാർഷികോത്സവമാണ്  **ഹാലോവീൻ** അഥവാ **ഓൾ ഹാലോസ് ഈവ്**,
. ഈ പദം ആംഗലേയ *വിശുദ്ധൻ* എന്നർത്ഥമുള്ള *ഹാലോ* (*Hallow*), *വൈകുന്നേരം* എന്നർത്ഥമുള്ള *ഈവെനിങ് * (*evening*) എന്നീ പദങ്ങളിൽനിന്നു രൂപംകൊണ്ടതാണ്. 

വീടുകൾക്ക് മുന്നിൽ ഹാലോവീൻ രൂപങ്ങൾ വച്ച് അലങ്കരിക്കുന്നു. അസ്ഥികൂടങ്ങൾ , മത്തങ്ങ ഉപയോഗിച്ചുള്ള തല,കാക്ക,എട്ടുകാലി തുടങ്ങിയ പേടിപ്പെടുത്തുന്ന രൂപങ്ങൾ ഉപയോഗിച്ചാണ് അലങ്കരിക്കാറുള്ളത്. കുട്ടികളും മുതിർന്നവരും പേടിപ്പെടുത്തുന്ന വസ്ത്രങ്ങൾ ധരിക്കുന്നു. കുട്ടികൾ ഓരോ വീടുകളിലും പോയി "ട്രിക്ക് ഓർ ട്രീറ്റ്"(വികൃതി അല്ലെങ്കിൽ സമ്മാനം) എന്ന് ചോദിക്കുന്നു. **ട്രിക്ക് പറഞ്ഞാൽ വികൃതിയും ട്രീറ്റ് പറഞ്ഞാൽ സമ്മാനവുമാണ് രീതി.**

## അവലംബം

വർഗ്ഗം:ക്രൈസ്തവാഘോഷങ്ങൾ
വർഗ്ഗം:ഒക്ടോബർ 31
ഉച്ചിട്ട

മന്ത്രമൂർത്തികളിൽ പെട്ട ഒരു പ്രധാന ദേവതയാണ് **ഉച്ചിട്ട**. അടിയേരി മഠത്തിൽ ഉച്ചിട്ട ഭഗവതി എന്നും ഈ തെയ്യത്തിന് പേരുണ്ട് സ്ത്രീകളുടെ തെയ്യമായാണ് പ്രധാനമായും അറിയപ്പെടുന്നത് (വടക്കിനകത്തച്ചി). മലയ സമുദായത്തിൽ പെട്ടവരാണ് കെട്ടുന്നത്.  വേലരും കെട്ടിയാടാറുണ്ട്. സ്ത്രീകളുടെ ഇഷ്ടദേവത കൂടിയാണ്   ഭഗവതി. പഞ്ച മൂര്ത്തികളിലും മന്ത്രമൂര്ത്തികളിലും പ്രമുഖയാണ് ഈ തെയ്യം. മാനുഷ ഭാവത്തിലാണ് ഈ തെയ്യത്തിന്റെ വാമൊഴികൾ എന്നതൊരു പ്രത്യേകതയാണ്. പ്രമുഖ മാന്ത്രിക ഇല്ലങ്ങളായ അടിയേരി , പുല്ലഞ്ചേരി ,കാളകാട്, കാട്ടുമാടം,  പൂന്തോട്ടം എന്നിവയിൽ പ്രഥമ സ്ഥാനത്തുള്ള അടിയേരി ആണ് ആരൂഡ സ്ഥാനം.  

## ഐതിഹ്യം
ഓരോ തെയ്യത്തിന്റേയും തുടക്കത്തിനു് പിന്നിൽ അതതു ദേശവും കാലവുമനുസരിച്ചു് വ്യത്യസ്ത ഐതിഹ്യങ്ങളുണ്ട്.
ഉചിട്ടയുടെ ഉല്പത്തിയെ കുറിച്ച് വ്യത്യസ്ത കഥകൾ പ്രചാരത്തിലുണ്ട്. 

കൃഷ്ണനു പകരം കംസൻ കൊല്ലാനൊരുങ്ങിയ യോഗമായയാണ് ഉച്ചിട്ട എന്നതാണ് അവയിലൊന്ന്. കംസന്റെ അന്തകൻ ഭൂമിയിൽ (അടിയേരി മഠത്തിൽ ) പിറന്നുവെന്നു ഉച്ചത്തിൽ വിളിച്ചു പറഞ്ഞ ദേവി എന്നും ഐതിഹ്യമുണ്ട്. ഉച്ചത്തിൽ അട്ടഹസിച്ചതിനാൽ ഉച്ചിട്ടയായി എന്ന് പറയപ്പെടുന്നു.

അഗ്നി ദേവന്റെ ജ്യോതിസ്സിൽ നിന്നും അടർന്ൻ വീണ കനൽ ബ്രഹ്മദേവന്റെ ഇരിപ്പിടമായ താമരയിൽ ചെന്ന് വീണ് അതിൽ നിന്നും ദിവ്യ ജ്യോതിസ്സോടു കൂടിയ സുന്ദരിയായ ദേവിയുണ്ടായിയെന്നും ആ ദേവിയെ ബ്രഹ്മാവ്‌ അവിടെ നിന്ന് കാമദേവൻ വഴി പരമശിവനു സമർപ്പിച്ചുവെന്നും പിന്നീട് ഭൂമി ദേവിയുടെ അപേക്ഷ പ്രകാരം ദേവി ശിഷ്ട ജന പരിപാലനാർത്ഥം ഭൂമിയിൽ വന്നു മാനുഷ രൂപത്തിൽ കുടിയിരുന്നുവെന്നുമാണ് ഒരു പുരാവൃത്തം. അഗ്നിപുത്രിയായത് കൊണ്ടാണ് തീയിൽ ഇരിക്കുകയും കിടക്കുകയും തീ കനൽ വാരി കളിക്കുകയും ചെയ്യുന്നതെന്നും പറയപ്പെടുന്നു. തമാശക്കാരിയായ ഈ തെയ്യക്കോലം സ്ത്രീകൾ ഏറെ ഇഷ്ടപ്പെടുന്ന ഒരു ദേവിയാണ്.  

സുഖ പ്രസവത്തിന് അനുഗ്രഹം നൽകുന്ന  ഈ ദേവി പാർവതി ദേവിയുടെ സങ്കല്പം ആയും കരുതപ്പെടുന്നു.

ശിവപുത്രിയാണ് ഉച്ചിട്ട എന്നാണ് മറ്റൊരൈതിഹ്യം. അഗ്നിപുത്രിആയതുകൊണ്ട്  തീയിൽ ഇരിക്കുകയും കിടക്കുകയും  തീകനൽ വാരി കളിക്കുകയും ചെയ്യുന്ന തമാശക്കാരിയായ ഈ തെയ്യക്കോലം സ്ത്രീകളുടെ ഇഷ്ട ദേവിയാണ്. അടിയേരി  മഠത്തിൽ ഉച്ചിട്ട ഭഗവതി എന്നാണു ഈ ദേവി അറിയപ്പെടുന്നത്. മന്ത്ര വാദ പാരമ്പര്യമുള്ള ഇല്ലങ്ങളിലും ഗൃഹങ്ങളിലും വിശേഷാൽ കെട്ടിയാടിക്കുന്ന തെയ്യക്കോലമാണ് ഇത്. ദേവിയുടെ തോറ്റം പാട്ടുകളിൽ മുകളിൽ പറഞ്ഞ കഥകളൊന്നും പ്രതിപാദിച്ചിട്ടില്ല എന്നത് കൌതുകരമാണ്. ഈ തെയ്യത്തിൻറെ വാമൊഴികൾ മാനുഷ ഭാവത്തിലാണ്. പ്രമുഖ മാന്ത്രിക ഇല്ലങ്ങളായ അടിയേരി, പുല്ലഞ്ചേരി,കാളകാട്, കാട്ടുമാടം, എന്നിവയിൽ കണ്ണൂർ ജില്ലയിലെ ആറളത്തുള്ള അടിയേരിമഠം ആണ് ആരൂഢ  സ്ഥാനം.

## വേഷം
**മാർച്ചമയം** - മാറുംമുല (മൂലാർ)

**മുഖത്തെഴുത്ത്** - കുറ്റിശംഖും പ്രാക്കും

**തിരുമുടി** - ചവരിമുടി

## അവലംബം

വർഗ്ഗം:തെയ്യങ്ങൾ
ചെറുതുടലി

ഏഷ്യയിലും ആസ്ത്രേലിയയിലും കാണപ്പെടുന്ന  പുഷ്പിക്കുന്ന സസ്യമാണ് **ചെറുതുടലി**. Jackal Jujube, Small-fruited Jujube, Wild Jujube എന്നെല്ലാം അറിയപ്പെടുന്നു. ഒന്നര മീറ്റർ വരെ ഉയരത്തിൽ വളരുന്ന മുള്ളുള്ള ചെറിയ വള്ളിച്ചെടിപോലെ ഒരു സസ്യമാണിത്. കായ ഭക്ഷ്യയോഗ്യമാണ്. ഇന്ത്യയിൽ ആയുർവേദമരുന്നിൽ വളരെ പ്രസിദ്ധമാണിത്.  കൊങ്കണി ആൾക്കാർ ഇല ചവയ്ക്കാനും മുറിവു കെട്ടാൻ ഉപയോഗിക്കുകയും ചെയ്യാറുണ്ട്. ഇല ചവയ്ക്കുന്നത് ഉമിനീരുണ്ടാവാൻ നല്ലതാണ്. മ്യാന്മറിലും ഇതു മരുന്നായി ഉപയോഗിക്കുന്നു. വരയൻ കോമാളി ലാർവയുടെ പ്രധാന ഭക്ഷണസസ്യം വൻതുടലി ആണ്. മലബാർ മിന്നൻ ശലഭത്തിന്റെ പുഴുവിനെ കണ്ടെത്തിയത് ഈ  സസ്യത്തിലാണ്. കാട്ടിലും നാട്ടിലും ഉപദ്രവകാരിയായ കളയാണ്. അതിർത്തിയിൽ വേലിക്കായി ഉപയോഗിക്കുന്നു. തെക്കൻ കർണാടകത്തിലെ ബിള്ളവ വർഗ്ഗക്കാർ ഭൂതബാധ ഒഴിപ്പിക്കാൻ ഇതിന്റെ കൊമ്പ് ഉപയോഗിക്കുന്നു. ദുർമരണം, ദുർനാളിൽ മരണം ഇവ സംഭവിച്ചാൽ പിറ്റെ ദിവസം മഞ്ഞ്ല്വെള്ളം തളിച്ച് വൻതുടലിക്കമ്പുകൊണ്ട് വീട് ആകെ അടിക്കും.

## ഇതും കാണുക
* ചെറുതുടലി

## ചിത്രശാല

File:Jackal_Jujube_-_മുള്ളൻപ്പഴം_01.JPG|മുള്ളൻപ്പഴം
File:Jackal_Jujube_-_മുള്ളൻപ്പഴം_02.JPG|മുള്ളൻപ്പഴം
File:Jackal_Jujube_-_മുള്ളൻപ്പഴം_03.JPG|മുള്ളൻപ്പഴം
File:Jackal_Jujube_-_മുള്ളൻപ്പഴം_04.JPG|മുള്ളൻപ്പഴം


## അവലംബം

## പുറത്തേക്കുള്ള കണ്ണികൾ
* വൻതുടലിയുടെ ചിത്രം 
* വൻതുടലിയുടെ ഔഷധഗുണങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കളകൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ചൈനയിലെ സസ്യജാലം
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:കേരളത്തിലെ സസ്യജാലം
തുടലി

ഇലകൾ ഒന്നിച്ചു പൊഴിക്കുന്ന ഒരു സസ്യമാണ് **തുടലി (മുള്ളും കായ)** .. ശ്രീലങ്കയിലും ഇന്ത്യയിലും കണ്ടുവരുന്നു. ചെറിയ വള്ളിച്ചെടിപോലെയുള്ള വൻതുടലിയിൽ നിന്നും വ്യത്യസ്തമായി ചെറിയ വൃക്ഷമായി വളരുന്ന സസ്യമാണ് ചെറുതുടലി. ഭക്ഷണം, ഔഷധം, കാലിത്തീറ്റ, വനവൽക്കരണം എന്നിവയ്ക്കെല്ലാം ചെറുതുടലി ഉപയോഗിച്ചുവരുന്നു. ഇതിന്റെ തടി വയറ്റിലെ അസുഖത്തിന്‌ മരുന്നുണ്ടാക്കാനും മദ്യം ഉണ്ടാക്കാനും ഉപയോഗിക്കുന്നു. കായ ഭക്ഷ്യയോഗ്യമാണ്‌. കരടിയ്ക്കും മാനിനും ഇഷ്ടമുള്ള പഴങ്ങൾ. തണ്ടിന്‌ മുള്ളുണ്ട്‌. നീലവരയൻ കോമാളി ശലഭത്തിന്റെ പ്രധാന ഭക്ഷണസസ്യമാണ്.

## അവലംബം

* Species Plantarum 1(2):1104.  1798
* 
## പുറത്തേക്കുള്ള കണ്ണികൾ

 
* ചെറുതുടലിയുടെ ഔഷധഗുണത്തെപ്പറ്റി  .
* http://ejournal.sinica.edu.tw/bbas/content/1996/3/bot373-07.html
* ചെറുതുടലി കാണപ്പെടുന്ന സ്ഥലങ്ങൾ 
* http://phcogj.com/105530pj2011224 
* http://www.ayurvedaconsultants.com/AyurvedaHerbs/Medicinal-Plant-ZIZIPHUS-XYLOPYRUS.aspx 
* ചെറുതുടലിയുടെ ചിത്രം 

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ശലഭത്താര
മെസ്സിയർ 2

കുംഭം രാശിയിലെ ഒരു ഗോളീയ താരവ്യൂഹമാണ് **മെസ്സിയർ 2** (**M2**) അഥവാ **NGC 7089**. ബീറ്റ അക്വാറി നക്ഷത്രത്തിന് അഞ്ച് ഡിഗ്രി വടക്കായാണ് ഇതിന്റെ സ്ഥാനം. അറിയപ്പെടുന്ന ഏറ്റവും വലിയ ഗോളീയ താരവ്യൂഹങ്ങളിലൊന്നായ M2 ജിയോവന്നി ഡൊമെനികോ മരാൾഡി എന്ന ജ്യോതിശാസ്ത്രജ്ഞനാണ് കണ്ടുപിടിച്ചത്

## നിരീക്ഷണചരിത്രം
1746-ൽ ജിയോവന്നി ഡൊമെനികോ മരാൾഡിയാണ് ഴാക് കസിനിയോടൊപ്പം ഒരു ധൂമകേതുവിന്റെ നിരീക്ഷണങ്ങൾ നടത്തിക്കൊണ്ടിരിക്കെ ഈ താരവ്യൂഹത്തെ ആദ്യമായി നിരീക്ഷിച്ചത്. പിന്നീട് 1760-ൽ ചാൾസ് മെസ്സിയർ ഇതിനെ നിരീക്ഷിക്കുകയും തന്റെ പട്ടികയിൽ രണ്ടാമത്തെ അംഗമായി ചേർക്കുകയും ചെയ്തു. നക്ഷത്രങ്ങളൊന്നുമില്ലാത്ത ഒരു നീഹാരികയാണ് ഇത് എന്നായിരുന്നു അദ്ദേഹം കരുതിയത്. 1783-ൽ വില്യം ഹെർഷലാണ് താരവ്യൂഹത്തിലെ നക്ഷത്രങ്ങളെ ആദ്യമായി വേർതിരിച്ചുകണ്ടത്. വളരെ തെളിഞ്ഞ ആകാശത്തിൽ കഷ്ടിച്ച് നഗ്നനേത്രങ്ങൾ കൊണ്ട് ഈ മെസ്സിയർ വസ്തുവിനെ കാണാനാകും. ബൈനോക്കൂലറുകൾ കൊണ്ട് നക്ഷത്രങ്ങളെ വേർതിരിച്ചുകാണാനാകില്ലെങ്കിലും ചെറിയ ദൂരദർശിനികളുടെ സഹായത്തോടെ ഇത് സാധ്യമാണ്. താരവ്യൂഹത്തിലെ ഏറ്റവും പ്രകാശമേറിയ നക്ഷത്രങ്ങളുടെ ദൃശ്യകാന്തിമാനം 13.1 ആണ്.

## സവിശേഷതകൾ
സൗരയൂഥത്തിൽ നിന്ന് ഏതാണ്ട് 37,500 പ്രകാശവർഷം അകലെയാണ് മെസ്സിയർ 2 ന്റെ സ്ഥാനം. 175 പ്രകാശവർഷം വ്യാസമുള്ള ഈ താരവ്യൂഹം ഇന്നറിയപ്പെടുന്ന ഏറ്റവും വലിയ ഗോളീയ താരവ്യൂഹങ്ങളിലൊന്നാണ്. നക്ഷത്രസാന്ദ്രതയേറിയതും ദീർഘവൃത്താകാരവുമായ ഈ താരവ്യൂഹത്തിൽ ഒന്നര ലക്ഷത്തോളം നക്ഷത്രങ്ങളുണ്ട്. ഇവയിൽ 21 എണ്ണം ചരനക്ഷത്രങ്ങളാണെന്ന് തിരിച്ചറിഞ്ഞവയാണ്. 1300 കോടി വർഷം പ്രായമുള്ള M2 ആകാശഗംഗയിലെ ഏറ്റവും പ്രായമേറിയ ഗോളീയ താരവ്യൂഹങ്ങളിലൊന്നാണ്. താരവ്യൂഹത്തിന്റെ സ്പെക്ട്രൽ വർഗ്ഗീകരണം F4 ആണ്.
300px|ലഘുചിത്രം|center|കുംഭം രാശിയിൽ M2 ന്റെ സ്ഥാനം

## അവലംബം

വർഗ്ഗം:ഗോളീയ താരവ്യൂഹങ്ങൾ
വർഗ്ഗം:കുംഭം (നക്ഷത്രരാശി)
വർഗ്ഗം:മെസ്സിയർ വസ്തുക്കൾ
എഡ്വേഡ് ഡെറ്റെയ്‌ൽ

**എഡ്വേഡ് ഡെറ്റെയ്‌ൽ** ഫ്രഞ്ച് ചിത്രകാരനായിരുന്നു. 1848 ഒക്ടോബർ. 5-ന് പാരിസിൽ ജനിച്ചു. പ്രസിദ്ധചിത്രകാരനായ മെഷണിയറിന്റെ കീഴിലാണ് പരിശീലനം നടത്തിയത്. മിലിറ്ററിയെക്കുറിച്ച് വളരെ വിശദമായ പഠനങ്ങൾ നടത്തിയ ഡെറ്റെയ്ൽ യുദ്ധരംഗങ്ങളും പട്ടാള ജീവിതവും ക്യാൻവാസിലേക്കു പകർത്തി. 1867-ൽ സലോണിൽ ഒരു ചിത്ര പ്രദർശനം നടത്തിയെങ്കിലും 1870-ൽ യുദ്ധസംബന്ധമായ ചിത്രങ്ങളുടെ പ്രദർശനത്തിലൂടെയാണ് ഇദ്ദേഹം പ്രശസ്തനായത്. നെപ്പോൾ ഒന്നാമന്റേയും അദ്ദേഹത്തിന്റെ പട്ടാളത്തിന്റേയും ചിത്രങ്ങളാണ് ഡെറ്റെയ്ലിന്റെ രചനകളിൽ മുന്നിട്ടു നിൽക്കുന്നത്.

അൾജീരിയ, ഇംഗ്ലണ്ട്, റഷ്യ എന്നീ രാജ്യങ്ങൾ സന്ദർശിച്ച ഡെറ്റെയ്ൽ വെയ്ൽ‍സ് രാജകുമാരനും, സാർചക്രവർത്തിക്കും വേണ്ടി സേവനമനുഷ്ഠിച്ചു. 1883-ൽ എ.ഡിന്യൂവില്ലുമായി ചേർന്ന് ഇരു വാല്യങ്ങളിലായി *എൽ ആർ മി ഫ്രങ്കേയ്സ്* എന്ന കൃതി പ്രസിദ്ധീകരിച്ചു. മിലിറ്ററി ചിത്രങ്ങൾക്കു പുറമേ കുറച്ചു പോർട്രെയ്റ്റുകളും ഡെറ്റെയ്ൽ വരച്ചിട്ടുണ്ട്. ചിത്രകാരനെന്നതിനുപുറമേ ഒരു മികച്ച നടനും കൂടിയായിരുന്നു ഇദ്ദേഹം. 1912 ഡിസംബർ 23-ന് ഡെറ്റെയ്ൽ അന്തരിച്ചു.

## എഡ്വേഡ് ഡെറ്റെയ്‌ൽന്റെ ചിത്രങ്ങൾ


Image:Edouard Detaille01.jpg
Image:Edouard Detaille00.jpg
Image:Detaille Le Rêve.jpg|*Le Rêve,* 1888
Image:Soldat-der-Alten-Garde.png|Grenadier of the Old Guard
Image:Detaille 4th French hussar at Friedland.jpg|*Vive L'Empereur*
Image:Battle-of-Fontenoy.jpg|'The Battle of Fontenoy''


## പുറത്തേക്കുള്ള കണ്ണികൾ
*http://www.artcyclopedia.com/artists/detaille_edouard.html
*http://www.artfact.com/artist/detaille-edouard-vkwi5w6dwc 
*http://www.britannica.com/EBchecked/topic/159444/Edouard-Detaille

വർഗ്ഗം:1848-ൽ ജനിച്ചവർ
വർഗ്ഗം: 1912-ൽ മരിച്ചവർ
വർഗ്ഗം:ഒക്ടോബർ 5-ന് ജനിച്ചവർ
വർഗ്ഗം:ഡിസംബർ 23-ന് മരിച്ചവർ

വർഗ്ഗം:ഫ്രഞ്ച് ചിത്രകാരന്മാർ
ഇച്ഛാമതി

ബിഭൂതിഭൂഷൺ ബന്ദോപാധ്യായ് എഴുതിയ അവസാനത്തെ നോവലാണ് ഇച്ഛാമതി.(ইচ্ছামতী ).  ആദ്യം അഭ്യുദയ എന്ന മാസികയിൽ ഏതാനും ഭാഗങ്ങൾ  പ്രസിദ്ധീകരിക്കപ്പെട്ടു. പിന്നീട്  എന്തോ കാരണവശാൽ മാസിക നിന്നുപോയ ശേഷം  ജനുവരി 15, 1950-ൽ പുസ്തകരൂപത്തിൽ പുറത്തിറങ്ങി. 1951-ലെ രബീന്ദ്ര പുരസ്കാർ ഈ നോവലിനാണ് ലഭിച്ചത്.  
ബിഭൂതിഭൂഷൺ ബന്ദോപാധ്യായുടെ ജീവിതവുമായി അഭേദ്യമായി ബന്ധപ്പെട്ടിരിക്കുന്ന നദിയാണ്, അവിഭക്ത ബംഗാളിലെ ഇച്ഛാമതി.   ആ നദീതീരത്തെ ഒരു ഗ്രാമത്തിന്റെ മുഴുവനും കഥയാണ് ഈ നോവൽ. ഇന്ന് ഈ നദി പശ്ചിമബംഗാളിലും  ബംഗ്ലാദേശിലുമായി ഒഴുകുന്നു.
### കഥാസംഗ്രഹം
ഗ്രാമത്തിലെ കൃഷിസ്ഥലങ്ങൾ അന്യായമായി കൈയേറി അവിടെ നീലമരി കൃഷി ചെയ്യാൻ നിർബന്ധിക്കുന്ന ഇംഗ്ലീഷുകാരായ ഷിപ്റ്റണും കൂട്ടരും , അതിനു കൂട്ടു നില്കുന്ന ഗ്രാമമുഖ്യൻ രാജാറാം റോയ്, ആമീൻ പ്രസന്ന ചക്കോത്തി, കുലീൻ പ്രഥയനുസരിച്ച് മൂന്നു സഹോദരിമാരെ വിവാഹം കഴിക്കേണ്ടി വന്ന ഭവാനി ചാട്ടുജ്യേ,  പ്രാണൻ തന്നെ പോയാലും കളളസാക്ഷി പറയാൻ തയ്യാറല്ലാത്ത രാംകനായി വൈദ്യൻ , തലച്ചുമടായി അടക്കവിറ്റു നടന്നിരുന്ന,  സ്വപ്രയത്നം മൂലം ധനവാനാകുന്ന നാലു പാൽ, സംതൃപ്ത കുടുംബിനി തിലു, പരമ്പര്യങ്ങളെ ചോദ്യം ചെയ്യുന്ന നിസ്താരിണി, സ്യ്പ്പിന്റെ വീട്ടിലെ ആയയായ ഗയാ മേംസാബ്, വടിത്തലു്ലുകാരൻ രസിക് മല്ലിക് ഇവരെല്ലാംതന്നെ ഗ്രാമത്തിന്റെ വിവിധമുഖങ്ങളാണ്.  നീലം കൃഷിയുടെ പശ്ചാത്തലത്തിൽ ഇവരുടെയെല്ലാം ഭാഗധേയങ്ങൾ കീഴുമേൽ മറിയുന്നു.

  
### അവലംബം


വർഗ്ഗം:ബംഗാളി നോവലുകൾ
വർഗ്ഗം:ബിഭൂതിഭൂഷൺ ബന്ദോപാധ്യായുടെ നോവലുകൾ
നീർക്കുരുണ്ട

പശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് **കരുമാരച്ചെടി** എന്നും അറിയപ്പെടുന്ന **നീർക്കുരുണ്ട**. . 6 മീറ്ററോളം ഉയരം വയ്ക്കും. . വടക്കെ മലബാറിലും തെക്കൻ കാനറയിലും കാണുന്നു. Blepharistemma - ജനുസിലെ ഏക അംഗം. വേനൽക്കാലത്ത് പൂക്കും. പൂക്കാലം മൂന്നുമാസത്തോളം. 

## അവലംബം

## പുറത്തേക്കുള്ള കണ്ണികൾ
* കാണപ്പെടുന്ന ഇടങ്ങൾ 
* ചിത്രങ്ങൾ
* കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
വർഗ്ഗം:റൈസോഫോറേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
സിരമ്പാൻ

**സിരമ്പാൻ**, മലേഷ്യയിലെ നെഗിരി ചെമ്പിലാൻ സംസ്ഥാനത്തിന്റെ തലസ്ഥാനമാണ്. 2009 സെപ്റ്റംബർ  9-ാം തിയതി സിരമ്പാൻ മുനിസിപ്പാലിറ്റിയായി മാറി. സിരമ്പാൻ നഗരത്തിന്റെ പഴയ പേര് ചുങ്കൈ ഉജോങ്ങ് എന്നായിരുന്നു. നഗരത്തിലൂടെ കടന്നു പോകുന്ന ചുങ്കൈ ഉജോങ്ങ് നദിയുടെ പേരു തന്നെ നഗരത്തിനു നൽകിയെങ്കിലും ചൈനീസ് വംശജർ ഈ നഗരത്തെ *ഭൂ യോങ്ങ് * എന്നു വിളിക്കുന്നു.

## ചരിത്രം
മലേഷ്യൻ ദീപഗർഭത്തിലെ മിക്ക നഗരങ്ങളും ഈയം കണ്ടുപിടിച്ചതിനു ശേഷം രൂപീകൃതമായവയാണ്. 

1870-ൽ ഈയം എന്ന ഭൂ വിഭവം കണ്ടെത്തി ഖനനം ചെയ്യാൻ തുടങ്ങിയപ്പോഴാണ് ചുങ്കൈ ഉജോങ്ങ് നഗരം രൂപംകൊണ്ടത്. ചുങ്കൈ ഉജോങ്ങിനടുത്തുള്ള രാശാ എന്ന ചെറിയ പട്ടണ പ്രദേശത്ത് ഈയം കണ്ടെത്തിയതോടെ ധാരാളം അറബികളും, ചൈനക്കാരും, മലായ് ജനതയും ആ പട്ടണത്തിലേക്കു കുടിയേറി. തദ്ദേശീയരായ മലായ് ജനതയിൽ ഭൂരിഭാഗവും കൃഷിക്കാരായിരുന്നു. 

ഖനിത്തൊഴിലാളികൾ മാത്രം തിങ്ങിപ്പാർത്തിരുന്ന സിരമ്പാൻ പിന്നീട് പ്രാധാന്യമുള്ള വാണിജ്യ കേന്ദ്രമായി മാറി. ലിങ്കി നദിയിലൂടെ വഞ്ചികളിൽ ഈയം കൊണ്ടു പോയി മലാക്കാ പ്രദേശത്തു വച്ച് കപ്പലുകളിൽ കയറ്റിക്കൊണ്ടു പോകയായിരുന്നു പതിവ്. ഈയ ഖനികളിൽ നിന്നും ചുങ്കം പിരിച്ചു തുടങ്ങിയതോടെ ബ്രിട്ടീഷ് ഭരണാധികാരികളുടെ വരുമാനം വർദ്ധിച്ചു തുടങ്ങി. ബ്രിട്ടൻ ചുമത്തിയ നികുതിഭാരം കച്ചവടക്കാർക്ക് തലവേദനയായിത്തീർന്നു.

### പ്രാദേശിക നേതാക്കളുടെ കിടമത്സരം

ഡത്തോ ഗ്ലാനാ, ഡത്തോ ഷാ ഭണ്ഡാർ എന്നീ രണ്ടു പേരായിരുന്ന അന്നത്തെ പ്രധാന പ്രാദേശിക നേതാക്കൾ. ചുങ്കം പിരിച്ചെടുക്കുന്നതിലും, ഈയ ഖനികൾ വശത്താക്കുന്നതിലും ഈ രണ്ട് നേതാക്കൾ തമ്മിൽ കിടമത്സരം നടക്കുകയായിരുന്നു. പ്രാദേശിക നേതാക്കളുടെ കിടമത്സരം പ്രശ്‌നത്തിൽ തലയിട്ടു കൊണ്ട് നെഗിരി സെമ്പിലാനിലെ ആഭ്യന്തര കാര്യങ്ങളിൽ തലയിടാൻ ബ്രിട്ടന് അവസരമൊരുക്കിക്കൊടുത്തു. ഈ സന്ദർഭത്തിൽ ഡത്തോ ഗ്ലാനാ ബ്രിട്ടന്റെ സഹായം അഭ്യർത്ഥിച്ചു.

അതിനു ശേഷം ഡത്തോ ഷാ ഭണ്ഡാറിന്റെ അനുയായികൾ തോൽവി ഏറ്റുവാങ്ങി. ഡത്തോ ഷാ ഭണ്ഡാറിനെ സിങ്കപ്പൂരിലേക്ക് നാടുകടത്തുകയും ചെയ്തു. ഈ സമയത്ത് ബ്രിട്ടൻ ചുങ്കൈ ഉജോങ്ങിൽ ഒരു ഗവർണ്ണറെ കമ്മീഷണറായി നിയോഗിച്ചു. കേപ്ടൻ മുറേ ആയിരുന്നു ചുങ്കൈ ഉജോങ്ങിലെ ആദ്യ ബ്രിട്ടീഷ് കമ്മീഷണർ. 

## ഭൂപ്രകൃതി
മലാക്കാ ജലസന്ധിയിൽ നിന്നും 30 കി.മീ. ദൂരെയാണ് സിരമ്പാൻ നഗരം സ്ഥിതി ചെയ്യുന്നത്. ആ പ്രദേശം ഒട്ടു മൊത്തമായി ലിങ്കി താഴ് വര എന്നറിയപ്പെടുന്നു. പടിഞ്ഞാറു ഭാഗത്ത് തിത്തിവാങ്ങ്‌സാ എന്ന പർവ്വത നിരയാണുള്ളത്. 

സിരമ്പാനിലെ ചെമ്മണ്ണ് റബ്ബർ, എണ്ണപ്പന എന്നിവ കൃഷി ചെയ്യാൻ അനുയോജ്യമായതിനാൽ സംസ്ഥാനത്തിന്റെ കാർഷിക തലസ്ഥാനമായി മാറുകയായിരുന്നു സിരമ്പാൻ. കുടിവെള്ളത്തിന് ലിങ്കി നദിയാണ് ആശ്രയം.

### കാലാവസ്ഥ

സിരമ്പാനിലെ ശരാശരി താപനില 27 സെൽഷ്യസ് മുതൽ 30 സെൽഷ്യസ് വരെയാണ്. വർഷം മുഴുവനും മഴ ലഭിക്കും.

## ഗതാഗതം
1890-ലാണ് കോലാലമ്പൂർ - സിങ്കപ്പൂർ തീവണ്ടിപ്പാത തുടങ്ങിയത്. മലേഷ്യയിൽ തീവണ്ടി യാത്ര അധികമാരും ഉപയോഗിക്കാറില്ല. സ്വകാര്യ വാഹനങ്ങൾ മിക്കവാറും എല്ലാ വീടുകളിലും ഉള്ളതായിരിക്കണം ഇതിനു കാരണം. പൊതുജനം തീവണ്ടിയിൽ യാത്ര ചെയ്തു ശീലിക്കാൻ വേണ്ടി പല സൗജന്യങ്ങളും വാഗ്ദ്ധാനം ചെയ്തിട്ടും തീവണ്ടി യാത്ര ശീലിക്കാൻ ജനങ്ങൾ തയ്യാറാകുന്നില്ല.

### യാത്രാ ആനുകൂല്യങ്ങൾ

പൊതു ഗതാഗത മേഖലയിൽ മലേഷ്യൻ സർക്കാർ പല ആനുകൂല്യങ്ങളും നടപ്പിലാക്കിക്കൊണ്ടിരിക്കയാണ്. 65 വയസ്സിൽ കൂടുതൽ പ്രായമായവർക്കും, സ്‌കൂൾ വിദ്യാർത്ഥികൾക്കും യാത്ര സൗജന്യമാണ്. 

3000 റിങ്കിറ്റിൽകുറവ് ശമ്പളം വാങ്ങുന്നവർ പകുതി ചാർജ്ജ്‌ നൽകിയാൽ മതിയാകും. ഇത്രയൊക്കെ ആനുകൂല്യങ്ങൾ നൽകിയിട്ടും തീവണ്ടി യാത്ര പരിഗണിക്കുന്നവരുടെ എണ്ണത്തിൽ വർദ്ധനവ് ഉണ്ടായിട്ടില്ല.

## അവലംബം

വർഗ്ഗം:മലേഷ്യയിലെ പട്ടണങ്ങൾ
നായ്‌ത്തമ്പകം

**അട്ടനാറിപ്പൊങ്ങ്, ഇരട്ടാനി, നെയ്‌ക്കമ്പകം, മുട്ടക്കൊങ്ങ്, രെട്ടിയാൻ** എന്നെല്ലാം അറിയപ്പെടുന്ന നായ്‌ത്തമ്പകത്തിന്റെ  എന്നാണ്. 20 മീറ്റർ വരെ പൊക്കം വയ്ക്കുന്ന മരം. ശ്രീലങ്കൻ സ്വദേശിയാണ്. പശ്ചിമഘട്ടത്തിലും ഇന്തോമലേഷ്യയിലും കാണുന്നു. ഈ മരത്തിന് ഒരു തരം അമ്ലത്തിന്റെ രൂക്ഷഗന്ധമുണ്ട്. തടിക്ക് ഈടും ബലവും കുറവാണെങ്കിലും ഭാരമുണ്ട്. സ്വാഭാവികപുനരുദ്ഭവം കുറവാണ്. വിത്തുവിതരണം നടത്തുന്നത് പക്ഷികളാണ്. ഇത് തെറ്റായാണ് വംശനാശഭീഷണിയിൽ ഉൾപ്പെടുത്തിയിരിക്കുന്നതെന്ന് ഇവിടെ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.iucnredlist.org/details/38028/0
* http://www.biotik.org/india/species/p/prunceyl/prunceyl_en.html 
* http://evi.com/q/facts_about__prunus_ceylanica

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ സസ്യജാലം
ബെൻ ഓക്രി

നൈജീരിയൻ കവിയും നോവലിസ്റ്റുമാണ് **ബെൻ ഓക്രി**(ജനനം : 1959). 1991 ലെ ബുക്കർ സമ്മാനജേതാവാണ്.

## ജീവിതരേഖ
നൈജീരിയയിൽ ജനിച്ച് ലണ്ടനിൽ കഴിയുന്ന  പ്രവാസി സാഹിത്യകാരനാണ്.
## കൃതികൾ
### നോവലുകൾ
* ഫ്ളവേഴ്സ് ആൻഡ് ഷവേഴ്‌സ്(1980)
* ദ ലാൻഡ്സ്കേപ്പ് വിത്തിൻ*The Landscapes Within* (1981)
* ദ ഫാമിഷ്ഡ് റോഡ്*[[The Famished Road]]* (1991)
* സോങ്സ് ഓഫ് എൻചാണ്ട്മെന്റ്*Songs of Enchantment* (1993)
* അസ്റ്റോണിഷിങ് ദ ഗോഡ്സ്*Astonishing the Gods* (1995)
* ബേർഡ്സ് ഓഫ് ഹെവൻ*Birds of Heaven* (1995)
* ഡേഞ്ചറസ് ലൗ*Dangerous Love* (1996)
* ഇൻഫിനിറ്റ് റിച്ചസ്*Infinite Riches* (1998)
* ഇൻ ആർകേഡിയ*In Arcadia* (2002)
* സ്റ്റാർബുക്ക്*[[Starbook]]* (2007)

### കവിത,ഉപന്യാസം,ചെറുകഥ

* ഇൻസിഡന്റ്സ് അറ്റ് ദ ഷ്രൈൻ'Incidents at the Shrine* (1986)
* സ്റ്റാർസ് ഓഫ് ദ ന്യൂ കർഫ്യൂ*Stars of the New Curfew* (1988)
* ആൻ ആഫ്രിക്കൻ എലജി*An African Elegy* (1992)
* എ വേ ഓഫഅ ബീയിങ് ഫ്രീ*A Way of Being Free* (1997)
* മെന്റൽ ഫൈറ്റ് *Mental Fight* (1999)
* ടേൽസ് ഓഫ് ഫ്രീഡം*Tales of Freedom* (2009)
* എ ടൈം ഓഫ് ന്യൂ ഡ്രീംസ്*A Time for New Dreams* (2011)
* വൈൽഡ്*Wild* (2012)
* ദ എവേക്കനിംഗ് ഏജ്*The Awakening Age*
==പുരസ്കാരം==

* 1987 കോമൺവെൽത്ത് എഴുത്തുകാർക്കുള്ള പുരസ്കാരം - *Incidents at the Shrine*
* 1987 ആഗാഖാൻ പുരസ്കാരം - *Incidents at the Shrine*
* 1988 ഗാർഡിയൻ സാഹിത്യ പുരസ്കാരം [[Guardian Fiction Prize]] - *Stars of the New Curfew* (shortlisted)
* 1991 ബുക്കർ പ്രൈസ് - *The Famished Road*
* 2001 ഓർഡർ ഓഫ് ദ ബ്രീട്ടീഷ് എംപയർ
==അവലംബം==
<references/>

==പുറം കണ്ണികൾ==
* [http://www.facebook.com/pages/Ben-Okri/66916042616 Ben Okri's official Facebook Page]
* [http://www.myspace.com/ben_okri Ben Okri's MySpace page]
* [http://www.ulg.ac.be/facphl/uer/d-german/L3/boindex.html The Ben Okri Bibliography] - an extensive bibliography of works by and about Ben Okri. Also includes a short biography and an introduction to his work.
* [http://www.bbc.co.uk/worldservice/documentaries/2009/07/090720_theforum_190709.shtml Audio: Ben Okri in conversation on the BBC World Service discussion programme] [[The Forum (BBC World Service)|*The Forum'']]
* Ben Okri on RSA Audio 
* "The Awakening Age" , a poem by Ben Okri.
* "Draw", a poem by Ben Okri.
* "Lines in Potentis" , a poem by Ben Okri.
* "Children of the Dream", a poem by Ben Okri.
* "Dancing With Change" , a poem by Ben Okri.
* "I sing a new freedom" , a poem by Ben Okri.
* "As clouds pass above our heads..." , a poem by Ben Okri.
* "O That Abstract Garden" , a poem by Ben Okri.

വർഗ്ഗം:ബുക്കർ സമ്മാനം നേടിയ നൈജീരിയൻ എഴുത്തുകാർ
വർഗ്ഗം:1959-ൽ ജനിച്ചവർ
നീരോലി

25 മീറ്റർ വരെ ഉയരത്തിൽ വളരുന്ന ഒരിനം വന്മരമാണ് **നീരോലി** . ഇത് **വാൽമുറിച്ചി**, **ശനിമരം**, **കാട്ടുനെല്ലി** എന്നെല്ലാം അറിയപ്പെടുന്നു. പശ്ചിമഘട്ടത്തിൽ ഇന്ത്യയിലും ശ്രീലങ്കയിലും കാണുന്നു. ജപ്പാനീസ് ഫേൺ ട്രീ എന്നും അറിയപ്പെടുന്നു. ഒരു ഔഷധസസ്യമായ ഇത് നല്ലൊരു തണൽ വൃക്ഷവുംകൂടിയാണ്. മുറിച്ചുനിർത്തുകയൊന്നും ചെയ്യാതെ തന്നെ നല്ല ആകൃതിയുള്ള ഈ മരം മികച്ച ഒരു അലങ്കാരവൃക്ഷമാണ്. ഇലകൾക്ക് പന്നൽച്ചെടികളോട് സാമ്യമുണ്ട്.

## ഇതും കാണുക
നീരോലി ചെടി

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* ചിത്രങ്ങൾ
* ധാരാളം ചിത്രങ്ങൾ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അലങ്കാര വൃക്ഷങ്ങൾ
വർഗ്ഗം:സാപ്പിൻഡേസീ
വർഗ്ഗം:കേരളത്തിലെ സസ്യജാലം
നെടുനാർ

പശ്ചിമഘട്ടത്തിലെ 30-ലേറെ മീറ്റർ ഉയരം വയ്ക്കുന്ന ഒരിനം വൻവൃക്ഷമാണ് **നെടുനാർ** ഇത് **കൊടങ്ങി**, **ചെല്ല**, **കാക്കനാരൽ**, **പുല്ലൂരി** എന്നെല്ലാം അറിയപ്പെടുന്നു. ഇലകൾക്ക് നല്ല സുഗന്ധമുണ്ട്. ചെറുനെടുനാറിന്റെ ഇലകൾക്ക് വീതി നെടുനാറിന്റെ ഇലയുടെ വീതിയേക്കാൾ കുറവാണ്.

## അവലംബം

## പുറത്തേക്കുള്ള കണ്ണികൾ

* കൂടുതൽ വിവരവും കാണുന്ന ഇടങ്ങളും
* കാണപ്പെടുന്ന സ്ഥലങ്ങൾ
* http://www.efloras.org/florataxon.aspx?flora_id=2&taxon_id=250096597

വർഗ്ഗം:വൃക്ഷങ്ങൾ
വർഗ്ഗം:പോളിയാൽത്തിയ
വർഗ്ഗം:കേരളത്തിലെ സസ്യജാലം
ചെറുനെടുനാർ

പശ്ചിമഘട്ടത്തിലെ 10- മീറ്ററോളം ഉയരം വയ്ക്കുന്ന ഒരിനം വൃക്ഷമാണ് **ചെറുനെടുനാർ**. തടിയുടെ ഉൾഭാഗത്തു നിന്നെടുക്കുന്ന നാരിന് നല്ല ബലമുഌഅതിനാൽ കയറും ചാക്കും ഉണ്ടാക്കാൻ ഉപയോഗിക്കുന്നു. സുഗന്ധമുള്ള പൂക്കൾ അതിനാൽ തന്നെ ശേഖരിക്കാറുണ്ട്. ഔഷധഗുണമുണ്ട്. നെടുനാറിന്റെ ഇലയേക്കാൾ വീതി കുറവാണ്. എന്നു മാത്രമല്ല ഇലയിൽ രോമങ്ങൾ കൂടുതലുമുണ്ട്. സ്വാഭാവികവംശവർദ്ധന കുറവാണ്.

## അവലംബം

## പുറത്തേക്കുള്ള കണ്ണികൾ
* http://eol.org/pages/1054079/overview കാണുന്ന സ്ഥലങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:പോളിയാൽത്തിയ
ബിജോൺ സേതു കൂട്ടക്കൊല

1982 നടന്ന **ബിജോൺ സേതു കൂട്ടക്കൊല** ()ആനന്ദമാർഗി വിഭാഗത്തിൽ പെട്ട പതിനാറു യോഗികളുടെയും ഒരു സന്യാസിനിയുടെയും ജീവനാശത്തിൽ കലാശിച്ചു. പശ്ചിമബംഗാളിലെ കൽക്കത്തയിൽ ആണ് സംഭവം നടന്നത്. ഏപ്രിൽ 30, 1982 നു രാവിലെ ഒരു സ്ത്രീ അടക്കം പതിനേഴു ആനന്ദമാർഗ്ഗികളെ ഒരു വലിയ ജനക്കൂട്ടം അടിച്ചു കൊല്ലുകയും തുടർന്ന് അവരെ ഒരു മുറിയിൽ പൂട്ടിയിട്ടു തീ വയ്ക്കുകയും ആണ് ഉണ്ടായത്. ഈ സംഭവം നടന്നത് ആയിരക്കണക്കിന് ജനങ്ങളുടെ മുന്നിൽ വച്ചായിരുന്നു എന്നിരുന്നാൽ പോലും ഇതേവരെ ഒരു അറസ്റ്റ് പോലും രേഖപ്പെടുത്തുക ഉണ്ടായിട്ടില്ല.

ഈ സംഭവത്തിൽ ആ കാലഘട്ടത്തിൽ അധികാരത്തിൽ ഉണ്ടായിരുന്ന കമ്മ്യൂണിസ്റ്റ്‌ പാർട്ടിക്ക് പങ്കുണ്ടായിരുന്നതായി ആരോപിക്കപ്പെടുന്നു. 1996-ൽ ദേശീയ മനുഷ്യാവകാശ പ്രവർത്തകർ അന്വേഷണത്തിനായി മുന്നോട്ടു വന്നെങ്കിലും പശ്ചിമബംഗാളിൽ അധികാരത്തിൽ ഉണ്ടായിരുന്ന മാർക്സിസ്റ്റ്‌ പാർട്ടിയുടെ നിസ്സഹകരണം കാരണം അന്വേഷിക്കാൻ കഴിയാതെ മടങ്ങുകയാനുണ്ടായത്.

## അവലംബം
 
* http://www.telegraphindia.com/1040428/asp/calcutta/story_3181577.asp
മെസ്സിയർ 3

വിശ്വകദ്രു രാശിയിൽ സ്ഥിതിചെയ്യുന്ന ഒരു ഗോളീയ താരവ്യൂഹമാണ് **മെസ്സിയർ 3** (**M3**) അഥവാ **NGC 5272**. ആർക്ടുറസ്, കോർ കരോലി എന്നീ നക്ഷത്രങ്ങൾക്ക് ഏതാണ്ട് മധ്യത്തിലായാണ് ഇതിന്റെ സ്ഥാനം. ചാൾസ് മെസ്സിയറാണ് ഈ താരവ്യൂഹത്തെ കണ്ടെത്തിയത്. ഏറ്റവുമധികം ചരനക്ഷത്രങ്ങൾ തിരിച്ചറിയപ്പെട്ടിട്ടുള്ള ഗോളീയ താരവ്യൂഹമാണ് M3.

## നിരീക്ഷണം
1764 മേയ് 3-ന് ചാൾസ് മെസ്സിയറാണ് ഈ താരവ്യൂഹത്തെ ആദ്യമായി നിരീക്ഷിച്ചത്. തന്റെ പട്ടികയിൽ അദ്ദേഹം ഇതിനെ ഉൾപ്പെടുത്തുകയും ചെയ്തു. 1784-ൽ വില്യം ഹെർഷൽ ഇതിലെ നക്ഷത്രങ്ങളെ വേർതിരിച്ചുകണ്ടു. ഇതെത്തുടർന്ന് താരവ്യൂഹത്തെകുറിച്ച് ധാരാളം പഠനങ്ങൾ നടന്നിട്ടുണ്ട്. താരവ്യൂഹത്തിലെ അനേകം ചരനക്ഷത്രങ്ങളെ കണ്ടെത്താനുള്ള ശ്രമങ്ങളാരംഭിച്ചത് 1913-ൽ സോളൻ ബെയ്ലിയാണ്.

മെസ്സിയർ 13 കഴിഞ്ഞാൽ ഉത്തരാർദ്ധഗോളത്തിലെ ഏറ്റവും സുന്ദരമായ ഗോളീയ താരവ്യൂഹമായാണ് അമേച്വർ ജ്യോതിശാസ്ത്രജ്ഞർ M3 നെ കണക്കാക്കുന്നത്. ദൃശ്യകാന്തിമാനം 6.2 ആയതിനാൽ തെളിഞ്ഞ ആകാശത്തുപോലും ഇതിനെ നഗ്നനേത്രങ്ങൾ കൊണ്ട് നിരീക്ഷിക്കുന്നത് വളരെ ദുഷ്കരമാണ്. എന്നാൽ ഇടത്തരം വലിപ്പമുള്ള ദൂരദർശിനി ഉപയോഗിച്ച് താരവ്യൂഹത്തെ നന്നായി നിരീക്ഷിക്കാം. സ്റ്റാർ ഹോപ്പിങ് രീതിയുപയോഗിച്ച് M3 ന്റെ സ്ഥാനം കണ്ടെത്തുന്നത് അത്ര എളുപ്പമല്ല. എന്നാൽ ആർക്ടുറസ്, കോർ കരോലി നക്ഷത്രങ്ങൾക്ക് ഏതാണ്ട് നടുവിലായാണ് ഇതിന്റെ സ്ഥാനം എന്നത് സ്ഥാനനിർണ്ണയത്തിന് സഹായകമാകും. 25 സെന്റിമീറ്റർ അപ്പെർച്വർ ഉള്ള ദൂരദർശിനി ഉപയോഗിച്ചാൽ താരവ്യൂഹത്തിന് ഏതാണ്ട് 6 ആർക്‌മിനിറ്റ് വ്യാസമുള്ള കേന്ദ്രമുൾപ്പെടെ ആകെപ്പാടെ 12 ആർക്‌മിനിറ്റ് വ്യാസമുള്ളതായി കാണാൻ സാധിക്കും.

## സവിശേഷതകൾ
അഞ്ച് ലക്ഷത്തോളം നക്ഷത്രങ്ങളടങ്ങിയതാണ് M3. ഈ താരവ്യൂഹത്തിന് 800 കോടി വർഷത്തോളം പ്രായമുണ്ട്. ആകാശഗംഗയുടെ പ്രതലത്തിന്  മുകളിലും കേന്ദ്രത്തിൽ നിന്ന്  ദൂരെയുമായി സ്ഥിതിചെയ്യുന്ന M3 സൗരയൂഥത്തിൽ നിന്ന്  ദൂരത്തിലാണ്.

274 ചരനക്ഷത്രങ്ങൾ ഈ താരവ്യൂഹത്തിൽ ഇതുവരെ തിരിച്ചറിഞ്ഞിട്ടുണ്ട്. ഗോളീയ താരവ്യൂഹങ്ങളിൽ വച്ച് ഏറ്റവുമുയർന്ന സംഖ്യയാണ് ഇത്. ഈയടുത്തകാലത്തും പുതിയ ചരനക്ഷത്രങ്ങൾ കണ്ടുപിടിക്കപ്പെട്ടുവരുന്നു. 133 നക്ഷത്രങ്ങൾ RR ലൈറെ ചരങ്ങളാണ്, ഇവയിൽ മൂന്നിലൊന്നോളം ബ്ലാഷ്കോ പ്രഭാവം കാണിക്കുന്നു. M3 ലെ നക്ഷത്രങ്ങളുടെ ലോഹീയത കൂടുതലാണ്. ലോഹീയതയേറിയ ഊസ്റ്റെർഹോഫ് ടൈപ് I താരവ്യൂഹത്തിന് ഉദാഹരണമാണ് M3.

300px|ലഘുചിത്രം|നടുവിൽ|M3 ന്റെ സ്ഥാനം
## അവലംബം

വർഗ്ഗം:വിശ്വകദ്രു (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
വർഗ്ഗം:മെസ്സിയർ വസ്തുക്കൾ
ലിന്റൽ

കെട്ടിടങ്ങളിലെ ജനൽ, വാതിൽ എന്നിവയുടെ മുകളിലായി തിരശ്ചീനമായ് നിർമ്മിക്കുന്ന ബീം ആണ് **ലിന്റൽ** അഥവാ **മേൽവാതിൽപ്പടി**. 

## നിർമ്മാണ വസ്തുക്കൾ

ലഭ്യതയ്ക്കനുസരിച്ച് മേൽവാതിൽപ്പടിയുടെ നിർമ്മാണവസ്തുക്കൾ  വ്യത്യാസപ്പെടാം.ബെൽറ്റ് എന്നും ഇത് നിർമ്മാണമേഖലയിൽ അറിയപ്പെടുന്നു. ലിന്റലുകൾ പ്രധാനമായും 5 തരമാണുള്ളത്. താഴെ പറയുന്നവയാണ് പ്രധാന തരം ലിന്റലുകൾ
 
#തടി കൊണ്ടുള്ള ലിന്റൽ
#കല്ല് കൊണ്ടുള്ള ലിന്റൽ 
#ആർ.സി.സി ലിന്റൽ
#സ്റ്റീൽ ലിന്റൽ
#കട്ട കൊണ്ടുള്ള ലിന്റൽ

## ഘടനാപരമായ ഉപയോഗങ്ങൾ

കെട്ടിടത്തിനെ ഘടനാപരമായി ബലപ്പെടുത്തുന്നതിന് ലിന്റലുകൾ അനിവാര്യങ്ങളാണ്. ലംബമായ രണ്ട് തൂണുകളും അതിനുമുകളിലെ ലിന്റലുമാണ് നിർമ്മിതികളുടെ അടിസ്ഥാനം എന്നുവേണമെങ്കിൽ പറയാം. വിവിധ നിർമ്മാണസാമഗ്രികൾ ലിന്റലുകളുടെ സൃഷ്ടിക്കായ് പ്രയോജനപ്പെടുത്തുന്നു.
ഘടനാപരമായ് ലിന്റലിന്റെ നിർവചനം:കെട്ടിടത്തിന്റെ ഘടനയിൽ സാധാരണയായ് തിരശ്ചീനമായതും ലംബമായ രണ്ട് താങ്ങുകളെ തമ്മിൽ ബന്ധിപ്പിക്കുന്നതുമായ ഘടകമാണ് ലിന്റെൽ. 

ഒരുപ്രവേശന കവാടത്തിനുമുകളിലായ് ഭാരം വഹിക്കുന്നതിനായ് നിർമ്മിച്ചിരിക്കുന്ന ഘടകം എന്നും ലിന്റലിനെ നിർവചിക്കുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:കെട്ടിട നിർമ്മാണം
വർഗ്ഗം:നിർമ്മാണമേഖല
വർഗ്ഗം:ഘടനാ വ്യവസ്ഥ
കുങ്കുമക്കുരുവി

'എസ്ട്രിൽഡിഡേ' കുടുംബത്തിലെ ഒരു പക്ഷിജാതിയാണ് **കുങ്കുമക്കുരുവി**   (ഇംഗ്ലീഷ് :Red Avadavat/Strawberry Finch). ആററക്കുരുവിയേക്കാൾ ചെറിയവയാണിവ. **"തീയാറ്റ" , "ആറ്റചുവപ്പൻ"** തുടങ്ങിയ പേരുകളും ഇവയ്ക്കുണ്ട്. കേരളത്തിൽ സർവസാധാരണമായ ചുട്ടിയാറ്റ, ആറ്റകറുപ്പൻ, ആറ്റ ചെമ്പൻ തുടങ്ങിയവയുടെ ജാതിയിൽ പെട്ടതാണ് കുങ്കുമക്കുരുവി എങ്കിലും ഇവ  കേരളത്തിൽ സാധാരണമല്ല. ലോകത്ത് ഏകദേശം 10 മില്ല്യൻ കുങ്കുമക്കുരുവികൾ ഉണ്ടെന്നു കരുതപ്പെടുന്നു.

## വിവരണം
പെൺകിളികളുടെ ശരീരത്തിന്റെ മേൽഭാഗത്തിന് നരച്ച തവിട്ടു നിറവും  അടിഭാഗം വയറു മുതൽ വാലുവരെ നരച്ച മഞ്ഞ നിറവുമാണ്.  പിടയ്ക്ക് ചിറകിൽ മാത്രം വെള്ള പൊട്ടുകൾ ഉണ്ടായിരിക്കും. എന്നാൽ പൂവനെ അപേക്ഷിച്ച് പിടയുടെ ദേഹത്ത് ഈ വെള്ള പൊട്ടുകൾ കുറവാണ്. പൂവനും പിടയ്ക്കും കൊക്കുകൾക്ക് തടിച്ചു സമഭുജ ത്രികോണകൃതിയും ചുകപ്പു നിറവുമാണ്. ചുകന്ന  കണ്ണുകൾക്കു ചുറ്റും ചുകപ്പു കലർന്ന തവിട്ട് നിറത്തിൽ ഒരു വളയവും, കണ്ണിനു തൊട്ടു താഴെ ഒരു വെള്ള പട്ടയും കാണാം.  വാലുകൾക്ക് കറുത്ത നിറമാണ്. വാലിന്റെ അറ്റം വൃത്താകൃതിയിൽ ആയിരിക്കും. സാധാരണ സമയങ്ങളിൽ പൂവനും പിടയും കാഴ്ച്ചയിൽ ഒരുപോലിരിക്കും , എന്നാൽ സന്താനോത്പ്പാദനക്കാലത്ത് പൂവൻ അടിമുടി മാറി ശരീരത്തിനു കറുപ്പു കലർന്ന നല്ല ചുകപ്പു നിറമാകുന്നു. കഴുത്ത്  മുതൽ വാലറ്റം വരെ  ശരീരത്തിൽ വെള്ളപൊട്ടുകളും കാണാം. ഉപരിഭാഗത്ത്‌  അങ്ങിങ്ങായി ചാരനിറത്തിലുള്ള പാടുകൾ ഉണ്ടാകും.

## വിതരണം
കുങ്കുമക്കുരുവികൾ പ്രധാനമായും കാണപ്പെടുന്നത് പരന്ന പുൽപ്രദേശങ്ങളിൽ ആണ്. നദീതീരങ്ങൾക്കടുത്തുള്ള പുൽപ്രേദേശങ്ങളിലും പാടങ്ങളിലും ഇവയെ ധാരാളം കണ്ടുവരുന്നു.  മറ്റ് ആറ്റകളെ പോലെ കുങ്കുമക്കുരുവികൾ കേരളത്തിൽ സാധാരണമല്ല.  ഇവ ഉത്തരേന്ത്യയുടെ വിവിധ ഭാഗങ്ങൾ , ബംഗ്ലാദേശ് , നേപ്പാൾ , പാകിസ്താൻ , ശ്രീലങ്ക എന്നിവിടങ്ങളിൽ കാണപ്പെടുന്നു.

## ആഹാരം
തിന (ചാമ) ആണ് ഈ പക്ഷിയുടെ പ്രധാന ആഹാരം. തിനയ്ക്കു പുറമേ മറ്റു പുല്ലരികളും ഇവ  ഭക്ഷിക്കുന്നു. ചെറു ഷഡ്പദങ്ങൾ, കൃമികീടങ്ങൾ, വിശേഷമായി ചിതലുകൾ എന്നിവയും  ഇവയുടെ  ഇഷ്ടഭക്ഷണം ആണ്. എപ്പോഴും ഒരു വലിയ കൂട്ടങ്ങളായിട്ടാണ് ഇവ ഇര തേടി ഇറങ്ങുന്നതും, സഞ്ചരിക്കുന്നതും. ഒരു കൂട്ടത്തിൽ കുറഞ്ഞത്‌ 100 മുതൽ 200 പക്ഷികൾ വരെ ഉണ്ടായിരിക്കും.

## പ്രജനനം

ഇന്ത്യയിൽ  ഇവയുടെ പ്രജനനകാലം ജൂൺ മുതൽ ഓഗസ്റ്റ്‌ വരെ ആണ്.  ഈ സമയങ്ങളിൽ ഇവയെ സാധാരണ പൊലെ കൂട്ടങ്ങൾക്കു പകരം ഇണകൾ ആയിട്ടാണ്  കാണാറ്. നേരിയ പുൽത്തണ്ടുകൾ കൊണ്ടാണ് കൂട് ഉണ്ടാക്കാറ്. പ്രവേശനദ്വാരം ഒരു വശത്തായിരിക്കും. ഏഴെട്ടു മുട്ടകൾ വരെ കൂടുകളിൽ ഉണ്ടായിരിക്കും. മുട്ടയ്ക്കു തൂവെള്ള നിറമായിരിക്കും.

## പ്രത്യേകതകൾ
കൂട്ടിലിട്ടു വളർത്തുന്നവർക്ക് പ്രിയപ്പെട്ട പക്ഷിയാണിത്.  അതിനാൽ ഇവയെ ധാരാളമായി പാശ്ചാത്യ രാജ്യങ്ങളിലേക്ക് കയറ്റി അയക്കുന്നുണ്ട്. "ചുവന്ന അവദാവത്ത്"  (Red Avadavat) എന്ന ഇതിന്റെ ഇംഗ്ലീഷ് പേരു തന്നെ, ഗുജറാത്തിലെ അഹമ്മദാബാദ് പട്ടണത്തിൻറെ പേരിൽ നിന്നുണ്ടായതാണ്.  ഈ പക്ഷിയെ വിദേശങ്ങളിലേക്ക് ഏറ്റവും കൂടുതൽ കയറ്റി അയക്കുന്നത്  അവിടെ നിന്നാണ്.

## അവലംബം

വർഗ്ഗം:കേരളത്തിലെ പക്ഷികൾ
ചിലങ്ക

250px|ലഘുചിത്രം|വലത്ത്‌|ചിലങ്ക
നൃത്തം പോലെയുള്ള കലാപരിപാടികൾക്ക് കാൽവണ്ണയിൽ അണിയുന്ന ആഭരണമാണ് **ചിലങ്ക** (Ghungroo).  നിറയെ മണികളോടുകൂടിയ ഇത് പാദം ചലിപ്പിയ്ക്കുമ്പോൾ ഉയർന്ന ആവൃത്തിയിലുള്ള ശബ്ദം ഉണ്ടാക്കുന്നു. ഇന്ത്യൻ ക്ലാസിക്കൽ നൃത്തങ്ങളിൽ ചിലങ്ക നിർബന്ധമാണ്‌.

## നിർമ്മാണം
ചെമ്പ് അല്ലെങ്കിൽ ഇരുമ്പ് തുടങ്ങിയ ലോഹങ്ങൾ കൊണ്ടാണ് സാധാരണയായി ചിലങ്ക നിർമ്മിക്കുന്നത്.  എന്നാൽ സ്വർണം , വെള്ളി എന്നിവയിൽ നിർമിച്ച ചിലങ്കകളും ഇപ്പോൾ സാധാരണയായി ഉപയോഗിച്ച് വരുന്നു.

വെൽവെറ്റ്, തുകൽ (ലെതർ) എന്നിവയിൽ കിലുങ്ങുന്ന മണികൾ തുന്നിച്ചേർത്താണ് പമ്പരാഗതമായി ചിലങ്ക  ഉണ്ടാക്കുന്നത്‌. എന്നാൽ സാധാരണ പാദസരം (കൊലുസ്) അല്പം വലുതായി നിർമിച്ചു അതിൽ നിറയെ മണികൾ ചേർത്ത് ആണ് സ്വർണം അല്ലെങ്കിൽ വെള്ളി ചിലങ്കകൾ നിർമ്മിക്കുന്നത്.

## ഇതും കാണുക

* പാദസരം

## ചിത്രശാല

File:Dance_Items_-_ചിലങ്ക.JPG|ചിലങ്ക


വർഗ്ഗം:ആഭരണങ്ങൾ
വെള്ളക്കണ്ണിക്കുരുവി

thumb|പ്രഭാത പാട്ട്, തെക്കേ ഇന്ത്യ
thumb|വെള്ളക്കണ്ണിക്കുരുവിയുടെ പാട്ട്

മഞ്ഞതേൻകിളിയുടെ പിടയോട് സദൃശ്യമുള്ളതും,മിക്ക സമയവും ഇരുപതും മുപ്പതുംഅടങ്ങിയ കൂട്ടങ്ങളായി മറ്റു പലതരം പക്ഷികളുടെ കൂടെ
മരങ്ങളിൽ ഇര തേടി നടക്കുന്നതുമായ **വെള്ളക്കണ്ണിക്കുരുവി**  സദാ 'ചീർ - ചീർ' എന്നും സ്വീ - സ്വീ എന്നും മറ്റും ചിലച്ചുകൊണ്ടിരിക്കും.
 
## ശരീരപ്രകൃതി
ഒറ്റ നോട്ടത്തിൽ പച്ചനിറം ആണെന്ന് തോന്നുന്ന ഈ ചെറു പക്ഷിയുടെ പ്രധാന ലക്ഷണം കണ്ണിനു ചുറ്റുമുള്ള വെള്ള വളയമാണ്.ദേഹത്തിൻറെ ഉപരിഭാഗം
എല്ലാം മഞ്ഞകലർന്ന പച്ച, മുഖം, താടി, തൊണ്ട എന്നിവയും ഗുദവും നല്ല മഞ്ഞ. മാറിടവും വയറും വിളർത്ത ചാരനിറം. കൊക്കിനും കണ്ണിനും ഇടയിൽ 
കറുപ്പ്.വാലിൻറെ അഗ്രഭാഗത്തിന് ചതുരാകൃതിയാണ്.

## ആവാസ്തവ്യവസ്ഥ
പശ്ചിമഘട്ടത്തിൽ സുമാർ 1500 അടിക്കുമീതെ പൊക്കമുള്ള പ്രദേശങ്ങളിൽ ആണ് പതിവായി കാണുക. നിത്യഹരിത വനങ്ങളോടു പ്രത്യേകകൂറുള്ള ഈ പക്ഷി എസ്റേറററുകളിലും 
ഇരതേടുന്നതിന് പതിവായി വരാറുണ്ട്.
## ആഹാരം
പൂന്തേൻ ആണ് വെള്ളക്കണ്ണിക്കുരുവിയുടെ പ്രധാന ആഹാരം, തേൻകിളികളുടെത് പോലെ നല്ല നീളമുള്ളതും തേൻ നുകരുവാൻ ഉതകുന്ന പ്രത്യേക സംവിധാനം
ഉള്ളതുമാണ് ഈ പക്ഷിയുടെയും നാവ്.വെള്ളികണ്ണികുരുവി ചെറു പ്രാണികളെയും പിടിച്ചു തിന്നുന്ന പതിവുണ്ട്.

## പ്രജനനം
മാർച്ച്‌ തൊട്ട് മെയ്‌ വരെ ആണ് വെള്ളികണ്ണികുരുവിയുടെ പ്രജനനകാലം.ഒരു ചെടിയുടെയോ മരത്തിൻറെയോ ചെറിയ ചില്ലയിൽ ഉള്ള കവരത്തിൽ ആണ് കൊച്ചു 
കോപ്പപോലുള്ള കൂട് പിടിപ്പിക്കുക.കൂടിൻറെ വക്കുകളെ ചിലന്തിവലകൊണ്ട് കവരത്തിൽ ബന്ധിച്ചിരികും. നാരുപോലുള്ള പുല്ലിഴകളും വേരുകളും പാശിയും മറ്റും 
കൊണ്ട് ഉണ്ടാക്കുന്ന ഈ കൂട് മനോഹരമായതാണ്. നീല നിറത്തിലുള്ള മൂന്നു മുട്ടകളാണ് സാധാരണ ഇടുക.
ലഘുചിത്രം
## അവലംബം

കേരളത്തിലെ പക്ഷികൾ - ഇന്ദുചൂഡൻ

## ബാഹ്യ ലിങ്കുകൾ

* Oriental White-eye videos, photos & sounds  on the Internet Bird Collection.

വർഗ്ഗം:അഫ്ഗാനിസ്താനിലെ പക്ഷികൾ

വർഗ്ഗം:കേരളത്തിലെ പക്ഷികൾ
പച്ചവാറ്റിൽ

ഒന്നര നൂറ്റാണ്ട് മുമ്പ് ഓസ്ട്രേലിയയിൽ നിന്നും കേരളത്തിലെത്തിയ വൃക്ഷമാണ് **പച്ചവാറ്റിൽ** . അധികം ഉയരം വയ്ക്കാത്ത മുള്ളില്ലാത്ത മരം. കേരളത്തിലെ നനവാർന്ന നിത്യഹരിതവനങ്ങളിൽ കണ്ടുവരുന്നു. മഞ്ഞനിറമുള്ള പൂക്കൾക്ക് സുഗന്ധമുണ്ട്. Acacia bark, Early black wattle, Green wattle, Sydney wattle, Wattle bark, Tan wattle, Golden teak, Brazilian teak എന്നെല്ലാം അറിയപ്പെടുന്നു. പൂക്കളും മരത്തടിയിൽ നിന്നുമൂറി വരുന്ന കറയും ഭക്ഷ്യയോഗ്യമാണ്. മരത്തടിയിൽ ടാനിൻ ഉണ്ട്. common imperial blue butterfly -യുടെ ലാർവ ഈ മരത്തിലാണുണ്ടാവുക

## അവലംബം

## പുറത്തേക്കുള്ള കണ്ണികൾ
* http://plantnet.rbgsyd.nsw.gov.au/cgi-bin/NSWfl.pl?page=nswfl&lvl=sp&name=Acacia~decurrens
* http://botanical.com/botanical/mgmh/a/acaci003.html ഗുണങ്ങൾ
* http://www.pfaf.org/user/Plant.aspx?LatinName=Acacia+decurrens
* http://florabase.dec.wa.gov.au/browse/profile/16975 
* http://keyserver.lucidcentral.org/weeds/data/03030800-0b07-490a-8d04-0605030c0f01/media/Html/Acacia_decurrens.htm  കൂടുതൽ വിവരങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:അധിനിവേശസസ്യങ്ങൾ
ടി. സാമുവേൽ

ലഘുചിത്രം|right|200px|ടി. സാമുവൽ
ഇന്ത്യയിലെ പ്രമുഖ കാർട്ടൂണിസ്റ്റായിരുന്നു **ടി.സാമുവേൽ** (21 ജനുവരി 1925 - 2 നവംബർ 2012). പോക്കറ്റ് കാർട്ടൂണിന്റെ പിതാവ് എന്നറിയപ്പെടുന്നു.

## ജീവിതരേഖ
വി.സാമുവേലിന്റെയും സാറാമ്മ സാമുവലിന്റെയും മകനായി ന് കൊല്ലം ജില്ലയിലെ മയ്യനാട്ടാണ് ടി. സാമുവേൽ ജനിച്ചത്. ബി.എസ്.സി ബിരുദം നേടിയ ശേഷം മദ്രാസ് സ്കൂൾ ഒഫ് ആ‌ർട്സിൽ നിന്ന് ബിരുദം നേടി. രണ്ടാം ലോകമഹായുദ്ധകാലത്ത് സൈനികനായി. ഇന്ത്യ-പാക് വിഭജനത്തിനു ശേഷമാണ് ഡൽഹിയിലെത്തിയത്. സ്വകാര്യ സ്ഥാപനത്തിലെ ജോലിക്കിടെ കാർട്ടൂണിസ്റ്റും മലയാളിയുമായ ശങ്കറിനെ പരിചയപ്പെട്ടതാണ് ജീവിതത്തിലെ വഴിത്തിരിവായത്. ഡൽഹിയുടെ കാഴ്ചകൾ പങ്കുവച്ച ദിസ് ഈസ് ഡൽഹിയാണ് ഇന്ത്യയിലെ ആദ്യ പോക്കറ്റ് കാർട്ടൂൺ. സർക്കാർ ജീവനക്കാരുടെ ദൈന്യത പങ്കുവയ്ക്കുന്ന ബാബൂജി, ബെസ്റ്റ് ഒഫ് ഗരീബ് തുടങ്ങിയവ ശ്രദ്ധേയങ്ങളാണ്. 1985 ൽ ടൈംസ് ഓഫ് ഇന്ത്യയിൽ നിന്നു വിരമിച്ചു.

ഇന്ത്യ ഉപഭൂഖണ്ഡത്തിലെ ആദ്യ പോക്കറ്റ് കാർട്ടൂൺ സാമുവലിന്റേതാണ് - ദിസ് ഈസ് ഡൽഹി എന്ന പേരിൽ ടൈംസ് ഓഫ് ഇന്ത്യയിൽ. ഇതു തുടങ്ങിയ കാലത്തു ലഹോറിലെ പത്രങ്ങൾ ദിസ് ഈസ് ലഹോർ എന്ന പേരിൽ ഇതു സമ്മതം കൂടാതെ പുനഃപ്രസിദ്ധീകരണം നടത്തി.  ഇന്ത്യയിലെ ആദ്യത്തെ അനിമേഷൻ ഫിലിം, 'വുഡ്കട്ടേഴ്സ് എന്ന പേരിൽ 80 അടി നീളത്തിൽ 16 എംഎമ്മിൽ  തയ്യാറാക്കി.

സാമൂഹ്യ വികസന പരിപാടികളുടെ പ്രചാരണത്തിന് കേന്ദ്രസർക്കാർ സാമുവലിന്റെ ആക്ഷേപഹാസ്യം ഉപയോഗിച്ചു. ഇന്ത്യൻ എയർലൈൻസ്, റെയിൽബോർഡ്, ഇന്ത്യൻ സ്റ്റാൻഡേർഡ് ഇൻസ്റ്റിറ്റ്യൂഷൻ, നാഷണൽ പ്രൊഡക്ടിവിറ്റി കൗൺസിൽ എന്നിവയും ബോധവൽക്കരണപ്രവർത്തനങ്ങളിൽ സാമുവലിന്റെ സഹായം തേടി. ലോകാരോഗ്യ സംഘടനയുടെ തെക്ക് കിഴക്കൻ ഏഷ്യയിലെ ഗ്രാമീണ ആരോഗ്യപ്രവർത്തനങ്ങളിൽ പിന്നീട് പങ്കാളിയായി.

## കാർട്ടൂൺ സമാഹാരങ്ങൾ
*ബാബുജി
*ദ ബെസ്റ്റ് ഓഫ് ഗരീബ്
*ബാബുജീസ് തോട്സ്  
## ആത്മകഥ
*നെവർ എ ഡൾ മൊമന്റ്  
## പുരസ്‌കാരങ്ങൾ
1996ൽ കേരളാ കാർട്ടൂൺ അക്കാഡമിയുടെ ഫെലോഷിപ്പ് അവാർഡ് 
## അവലംബം

## പുറം കണ്ണികൾ
*ഓൺലൈൻ എക്സിബിഷൻhttp://cartoonexhibition.blogspot.in/2010/08/blog-post_20.html
*അതിർത്തികൾ മായ്ച്ച കാർട്ടൂണിന്റെ മൃദുലശക്തി - ഇ.പി. ഉണ്ണി http://www.manoramaonline.com/cgi-bin/mmonline.dll/portal/ep/malayalamContentView.do?contentId=12745588&programId=1073753987&tabId=0&contentType=EDITORIAL&BV_ID=@@@ 

വർഗ്ഗം:1925-ൽ ജനിച്ചവർ
വർഗ്ഗം: 2012-ൽ മരിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:നവംബർ 2-ന് മരിച്ചവർ

വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:ഇന്ത്യയിലെ കാർട്ടൂണിസ്റ്റുകൾ
അൽഗോൾ

വരാസവസ് നക്ഷത്രഗണത്തിലെ രണ്ടാമത് ഏറ്റവും തിളക്കമുള്ള നക്ഷത്രമാണ് **അൽഗോൾ** (Algol, Beta Per, β Persei, β Per). ഏറ്റവും ആദ്യം കണ്ടുപിടിക്കപ്പെട്ട ചരനക്ഷത്രങ്ങളിൽ ഒന്നാണ് ഇത്. വെറും കണ്ണുകൾ കൊണ്ട് നോക്കുമ്പോൾ ഒറ്റ നക്ഷത്രമായി തോന്നുമെങ്കിലും, ഇത് മൂന്നു നക്ഷത്രങ്ങൾ (Beta Persei A, B, and C) ചേർന്ന ഒരു നക്ഷത്രവ്യൂഹമാണ്. ഇവയിൽ A, B എന്നീ നക്ഷത്രങ്ങൾ പരസ്പരം ചുറ്റിത്തിരിയുന്ന ഇരട്ടനക്ഷത്രങ്ങൾ ആണ്. ഇവയുടെ ഓർബിറ്റൽ തലത്തിന്റെ സവിശേഷ ദിശ കാരണം, ഭൂമിയിൽ നിന്നു നോക്കുമ്പോൾ ഇവ ഒന്ന് മറ്റൊന്നിന് മുന്നിലൂടെ പോകുന്നതായി കാണപ്പെടും. ഇതിൽ A നക്ഷത്രം B നക്ഷത്രത്തെക്കാൾ തിളക്കം കൂടിയത് ആയതിനാൽ, B, A-യുടെ മുന്നിലൂടെ കടന്നുപോകുമ്പോൾ ഇവയുടെ ആകെ തിളക്കത്തിൽ കുറവ് വരുത്തുന്ന ഒരു ഗ്രഹണം ആയിട്ടാണ് നമുക്ക് അനുഭവപ്പെടുക. ഓരോ 2 ദിവസം 20 മണിക്കൂറിലും ഇവ പരിക്രമണം പൂർത്തിയാക്കും. അതിനിടെയിൽ 5 മണിക്കൂറോളം നക്ഷത്രഗ്രഹണം നടക്കുകയും ചെയ്യും.

വർഗ്ഗം:ചരനക്ഷത്രങ്ങൾ
വർഗ്ഗം:ദ്വന്ദ്വനക്ഷത്രങ്ങൾ
വർഗ്ഗം:വരാസവസ് (നക്ഷത്രരാശി)
വർഗ്ഗം:നക്ഷത്രങ്ങൾ
റെഡ് സോർഗം

ചൈനയിലെ പ്രശസ്ത സിനിമ സംവിധായകനായ ഴാങ് യിമോ സംവിധാനം ചെയ്ത് 1987 ൽ പുറത്തിറങ്ങിയ ചലചിത്രമാണ് **റെഡ് സോർഗം**(). 2012 ലെ സാഹിത്യത്തിനുള്ള നൊബേൽ പുരസ്കാരം നേടിയ മോ യാൻ എന്നറിയപ്പെടുന്ന ഗുവാൻ മോയെ 1986 ൽ എഴുതിയ ആദ്യ നോവലിന്റെ ചലചിത്രാവിഷ്കാരം.ചുവപ്പ് ചോളപ്പാടം എന്നാണ് വാക്കിനർത്ഥം
## കഥാസംഗ്രഹം
ഷിവാലിപ്പോ ഗ്രാമത്തിൽ  തനിച്ച് താമസിക്കുന്ന കുഷ്ടരോഗിയും,വൃദ്ധനുമായ ഡിസ്റ്റിലറി ഉടമ ലി ദാത്തോ സുന്ദരിയായ പെൺകുട്ടിയുമായി വിവാഹം ഉറപ്പിക്കുന്നു.അവളുടെ അച്ഛന് ഒരു കോവർകഴുതയെ പകരം നൽകിയാണ് ഈ വിവാഹം അയാൾ ഉരപ്പിക്കുന്നത്. വധുവിനെ പല്ലക്കിൽ ചുമന്നാണ് ആദ്യമായി വരന്റെ ഗ്രാമത്തിലേക്ക് കൊണ്ടു വരുന്നത്..കാട്ടുചോളം വളരുന്ന വെളിമ്പറമ്പിൽ വച്ച് കൊള്ളക്കാരൻ ആ സംഘത്തിന്റെ പാമത്തിൽ പണം അപഹരിച്ച് വധുവുമായി ചോളക്കാട്ടിനുള്ളിലേക്ക് രക്ഷപ്പെടുന്നു.എന്നാൽ പല്ലക്ക് ചുമക്കുന്ന ജോലിക്കാരിലൊരാളായ യു സാഹസികമായി അവളെ രക്ഷിച്ച് ഗ്രാമത്തിൽ എത്തിക്കുന്നു.
വർഗ്ഗം:ചൈനീസ് ചലച്ചിത്രങ്ങൾ
ഴാങ് യിമോ

ചൈനയിൽ അഞ്ചാം തലമുറ സിനിമപ്രവർത്തകരിലൊരാളായി കണക്കാക്കപ്പെടുന്ന സിനിമ സംവിധായകനാണ് **ഴാങ് യിമോ**. ഛായഗ്രാഹകൻ, നടൻ, തിരക്കഥാകൃത്ത്, നിർമ്മാതാവ് എന്നീ നിലകളിലെല്ലാം പ്രശസ്തനാണ് ഇദ്ദേഹം. പ്രശസ്ത നോവലിസ്റ്റായ മോയാന്റെ റെഡ് സോർഗം എന്ന നോവലിനെ അവലംബിച്ച് 1987-ൽ ഇദ്ദേഹം പുറത്തിറക്കിയ ഇതേ പേരിലുള്ള സിനിമ നിരവധി പുരസ്കാരങ്ങൾ നേടി. റോഡ് ഹോം എന്ന സിനിമയും പ്രേക്ഷക ശ്രദ്ധ നേടിയിരുന്നു.

വർഗ്ഗം:ചൈനീസ് ചലച്ചിത്ര സംവിധായകർ
വർഗ്ഗം:1951-ൽ ജനിച്ചവർ
ചിനാർ

ജീവിതദൈർഘ്യം കൂടുതലുള്ളതും വളരെ വലുതാവുന്നതുമായ ഒരിനം ഇലപൊഴിക്കും വൃക്ഷമാണ് **ചിനാർ** . ഇന്ത്യയിൽ കാശ്മീരിൽ ധാരാളം പ്രായമുള്ള ചിനാർ വൃക്ഷങ്ങൾ കാണപ്പെടുന്നു. കാശ്മീരി സംസ്കാരത്തിന്റെ ഒഴിച്ചുകൂടാനാവാത്ത ഘടകമാണ് ചിനാർ. പണ്ടുമുതലേ പേർഷ്യൻ ഉദ്യാനങ്ങളിൽ ചിനാർ മരം ഉണ്ടായിരുന്നു. കാഷ്മീർ ചരിത്രത്തിൽ പഴയ ഹിന്ദു കാലത്ത് പുണ്യസ്ഥലങ്ങളുടെ ചുറ്റും ഈ മരം നട്ടുപിടിപ്പിച്ചിരുന്നു. പിന്നീട് മുസ്ലീം കാലഘട്ടത്തിലും ഒരു ഉദ്യാനവൃക്ഷമായി ചിനാറിനെ വളർത്തിയിരുന്നു. 1374-ൽ നട്ട ഒരു ചിനാർ മരം ഇപ്പോഴും കാശ്മീരിലുണ്ട്. അമിതമായി ചിനാർ മരങ്ങൾ മുറിച്ചപ്പോൾ സർക്കാർ ഇടപെട്ടു ചിനാർ മുറിക്കുന്നതിനെ നിരോധിച്ചിട്ടുണ്ട്. ഇപ്പോൾ ഒരു ചിനാർ മുറിക്കണമെങ്കിൽ പകരം അഞ്ച് ചിനാർ നട്ടുപിടിപ്പിക്കേണ്ടതാണ്.

## ചിത്രശാല

File:Chinnar leaves.jpg|കാശ്മീരിലെ ചിന്നാർ മരത്തിന്റെ ഇലകൾ, കായ്കളും കാണാം
File:Chinnar leaf.jpg|ചിന്നാർ മരത്തിന്റെ ഒരില
File:Chinnar stem.jpg|ചിന്നാർമരത്തിന്റെ തടി
File:Chinnar view.jpg|ശ്രീനഗരത്തിൽ ഝലം നദീതീരത്തുള്ള ചിന്നാർ മരങ്ങളൂടെ ഒരു കാഴ്ച
File:Platanus orientalis leaf.JPG|ചിനാറിന്റെ ഇല
File:Platanus orientalis bark.JPG|ചിനാർവൃക്ഷത്തിന്റെ ചുവട്
ചിത്രം:Chinnar1.jpg|ചിന്നാർ മരം


## അവലംബം

## പുറത്തേക്കുള്ള കണ്ണികൾ
* http://vitasta.org/2002/1.8.html 
* http://www.aranya.co.uk/planes/text/orientalis.html
* http://chenarestan.blogspot.in/2005/07/home-of-oriental-plane-tree.html
* http://www.kashmirhub.com/plants-of-kashmir/chinar.html

വർഗ്ഗം:വൃക്ഷങ്ങൾ
വർഗ്ഗം:ലെബനോനിലെ സസ്യജാലം
വർഗ്ഗം:അലങ്കാര വൃക്ഷങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
പച്ചിലമരം

കേരളത്തിലെ ഇലപൊഴിയും കാടുകളിൽ കാണുന്ന 20-28 മീറ്റർ ഉയരത്തിൽ വളരുന്ന വൻവൃക്ഷമാണ് **പച്ചിലമരം** . **വെട്ടത്തൊലി, പൈങ്കണ്ണി, വെള്ളീട്ടി** എന്നെല്ലാം അറിയപ്പെടുന്നു. ഒറ്റ നോട്ടത്തിൽ വീട്ടിയാണെന്ന് തോന്നും. ഇരുണ്ടനിറത്തിലുള്ള തൊലിയാണ് വീട്ടിയിൽ നിന്നും ഇതിനെ വേർതിരിക്കുന്നത്. വെട്ടത്തൊലി എന്ന പേരിലും ഈ മരം അറിയപ്പെടുന്നു. തടിക്ക് ഈടും ഉറപ്പും കുറവാണ്. വിത്തുവഴി സ്വാഭാവിക പുനരുദ്ഭവം ധാരാളം നടക്കുന്നു.  മഞ്ഞകളർന്ന വെള്ളനിറമുള്ള തടി സംഗീതോപകരണങ്ങൾ ഉണ്ടാക്കാൻ ഉപയോഗിക്കുന്നു. ഈ മരം കൊണ്ടുണ്ടാക്കുന്ന മെതിയടി പ്രമേഹത്തിന് നല്ലതാണത്രേ

## അവലംബം

## പുറത്തേക്കുള്ള കണ്ണികൾ
* http://kalyanvarma.net/plantdb/info?genus=Dalbergia&species=paniculata

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വെള്ളീട്ടി

കേരളത്തിലെ ഇലപൊഴിയും വനങ്ങളിലും അർദ്ധഹരിതവനങ്ങളിലും കണ്ടുവരുന്ന മരമാണ് **വെള്ളീട്ടി** . ഇളംമഞ്ഞനിറമുള്ള തടിയിൽ വെള്ളയും കാതലുമുണ്ട്. ഒരു ഇലപൊഴിയുന്ന മരമാണിത്. സ്വാഭാവികപുനരുദ്ഭവം ധാരാളമായി നടക്കുന്നുണ്ട്. മരത്തിന്റെ തടിക്ക് ഔഷധഗുണമുണ്ട്. വിത്തിനും ഔഷധഗുണമുണ്ട്. വിത്തിൽ നിന്നും ലഭിക്കുന്ന എണ്ണ വാതത്തിന് ഉപയോഗിക്കുന്നു വെള്ളപ്പരപ്പൻ ശലഭത്തിന്റെ ലാർവ വെള്ളീട്ടിയുടെ ഇല ഭക്ഷണമാക്കാറുണ്ട്.

ഇത് കണ്ണൻവാക, വെട്ടുതൊലി എന്നീ പേരിലും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* http://www.flowersofindia.net/catalog/slides/Takoli.html ചിത്രങ്ങൾ
* http://www.sciencedirect.com/science/article/pii/S0378874107001572
* http://www.floracafe.com/Search_PhotoDetails.aspx?Photo=Top&Id=845

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
പടപ്പ

പശ്ചിമഘട്ടത്തിലെ നനവാർന്ന നിത്യഹരിതവനങ്ങളിൽ കണ്ടുവരുന്ന ഇടത്തരം നിത്യഹരിതവൃക്ഷമാണ് **പടപ്പ** അല്ലെങ്കിൽ **പടപ്പൻ** .. ഇന്ത്യ, ശ്രീലങ്ക, മ്യാന്മർ എന്നിവിടങ്ങളിൽ കാണുന്നു. ശാഖകൾ പടർന്നു പന്തലിക്കുന്ന വൃക്ഷം. 20 മീറ്റർ വരെ ഉയരം വയ്ക്കും.ഇലകളുടെ മുകൾവശം എണ്ണമയംപോലെ മിനുത്തതും അടിവശം നേർത്തരോമം നിറഞ്ഞതും. തടിക്ക് ഈടും ബലവും കുറവാണ്. ഗുരുതരമായ വംശനാശഭീഷണിയുള്ളതായി ഇവിടെ  കാണുന്നു.

## അവലംബം

## പുറത്തേക്കുള്ള കണ്ണികൾ
* http://www.asianplant.net/Connaraceae/Ellipanthus_tomentosus.htm വിവരണവും ചിത്രങ്ങളും
* http://floraofsingapore.wordpress.com/2010/08/22/ellipanthus-tomentosus/ കൂടുതൽ ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:കൊണ്ണാരേസി
മെസ്സിയർ 4

വൃശ്ചികം രാശിയിലെ ഒരു ഗോളീയ താരവ്യൂഹമാണ് **മെസ്സിയർ 4** (**M4**) അഥവാ **NGC 6121**. 1746-ൽ ഫിലിപ്പ് ലോയ് ദ് ഷിസോ ആണ് ഈ താരവ്യൂഹത്തെ കണ്ടെത്തിയത്. 1746-ൽ ജാൾസ് മെസ്സിയർ തന്റെ പട്ടികയിൽ ഇതിനെ ഉൾപ്പെടുത്തി. ഘടകനക്ഷത്രങ്ങളെ വേർതിരിച്ചുകാണാൻ സാധിച്ച ആദ്യത്തെ ഗോളീയ താരവ്യൂഹമാണ് M3.

## നിരീക്ഷണം
ചെറിയ ദൂരദർശിനികൾ ഉപയോഗിച്ചുപോലും ഈ താരവ്യൂഹത്തെ കാണാനാകും. ഇതിന്റെ പ്രത്യക്ഷവലിപ്പം ചന്ദ്രന്റേതിന് ഏതാണ്ട് തുല്യമാണ്. പ്രഭയേറിയ അന്റാരീസ് നക്ഷത്രത്തിന് 1.3 ഡിഗ്രി പടിഞ്ഞാറ് സ്ഥിതിചെയ്യുന്നതിനാൽ ഇതിന്റെ സ്ഥാനം കണ്ടുപിടിക്കാൻ വളരെ എളുപ്പമാണ്. ഇടത്തരം വലിപ്പമുള്ള ദൂരദർശിനികൾക്ക് ഇതിലെ ചില നക്ഷത്രങ്ങളെ വേർതിരിച്ച് കാണിക്കാൻ സാധിക്കും. താരവ്യൂഹത്തിലെ ഏറ്റവും പ്രഭയേറിയ നക്ഷത്രത്തിന്റെ ദൃശ്യകാന്തിമാനം 10.8 ആണ്.

## സവിശേഷതകൾ
നക്ഷത്രസാന്ദ്രത കുറഞ്ഞ ഒരു ക്ലാസ്സ് IX താരവ്യൂഹമാണ് M4. 75 പ്രകാശവർഷം വ്യാസമുള്ള ഇതിന്റെ സൗരയൂഥത്തിൽ നിന്നുള്ള ദൂരം 7.2 kly ആണ്. NGC 6397 ഉം M4 ഉമാണ് സൗരയൂഥത്തിന് ഏറ്റവും സമീപത്തായുള്ള ഗോളീയ താരവ്യൂഹങ്ങൾ. ഏതാണ്ട് 1200 കോടി വർഷമാണ് താരവ്യൂഹത്തിന്റെ പ്രായം. 43 ചരനക്ഷത്രങ്ങളെങ്കിലും M4 ൽ നിരീക്ഷിക്കപ്പെട്ടിട്ടുണ്ട്.

താരവ്യൂഹത്തിന്റെ കേന്ദ്രത്തിലായി ഏതാണ്ട് 2.5' നീളമുള്ള ബാർ രൂപത്തിലുള്ള ഒരു ഘടനയുണ്ട്. ദൃശ്യകാന്തിമാനം 11 ആയുള്ള നക്ഷത്രങ്ങളാണ് ഇതിലുള്ളത്. 1783-ൽ വില്യം ഹെർഷൽ ആണ് ഈ ഘടന ആദ്യമായി നിരീക്ഷിച്ചത്. 

ഹൈഡ്രജൻ, ഹീലിയം എന്നിവയൊഴികെയുള്ള മൂലകങ്ങളുടെ അളവിനെയാണ് ജ്യോതിശാസ്ത്രത്തിൽ ലോഹീയത എന്ന് വിളിക്കുന്നത്. M4 ന്റെ ലോഹീയത സൂര്യന്റേതിന്റെ 8.5 ശതമാനം മാത്രമാണ്. ഇതിൽ നിന്നും താരവ്യൂഹത്തിൽ രണ്ട് വ്യത്യസ്ത നക്ഷത്രപോപ്പുലേഷനുകൾ ഉണ്ടെന്ന് അനുമാനിക്കാം. ഏതാണ്ട് ഒരേസമയം ജനിച്ച നക്ഷത്രങ്ങളെയാണ് ഒരു നക്ഷത്രപോപ്പുലേഷൻ എന്ന് വിളിക്കുന്നത്. നക്ഷത്രരൂപീകരണത്തിന്റെ രണ്ട് വ്യത്യസ്ത ചക്രങ്ങളിലൂടെ താരവ്യൂഹം കടന്നുപോയിട്ടുണ്ടാകണം.

താരവ്യൂഹത്തിന്റെ വേഗം (U, V, W) = (, , ) km/s ആണ്.  സമയം കൊണ്ടാണ് M4 ആകാശഗംഗയുടെ കേന്ദ്രത്തിനുചുറ്റും ഒരു പരിക്രമണം പൂർത്തിയാക്കുന്നത്. ഉയർന്ന വികേന്ദ്രതയുള്ള (0.80 ± 0.03) പരിക്രമണപഥമാണ് താരവ്യൂഹത്തിന്റേത്. അതിനാൽ M4 ന്റെ ഉപതാരാപഥദൂരം  ഉം അപതാരാപഥദൂരം  ഉമാണ്. താരാപഥകേന്ദ്രത്തിന് വളരെ സമീപത്തായി കടന്നുപോകുമ്പോഴുള്ള ടൈഡൽ ഷോക്ക് കാരണം ഓരോ തവണയും താരവ്യൂഹത്തിന് നക്ഷത്രങ്ങൾ നഷ്ടപ്പെടുന്നു. പണ്ട് M4 ഇപ്പോഴത്തേതിനെക്കാൾ ഏറെ പിണ്ഡമുള്ളതും നക്ഷത്രസാന്ദ്രതയേറിയതുമായിരുന്നിരിക്കണം.

## ശ്രദ്ധേയമായ നക്ഷത്രങ്ങൾ
ഹബിൾ ബഹിരാകാശ ദൂരദർശിനി 1995-ൽ എടുത്ത ചിത്രങ്ങൾ താരവ്യൂഹത്തിൽ വെള്ളക്കുള്ളൻ നക്ഷത്രങ്ങളെ തിരിച്ചറിഞ്ഞു.  1300 കോടി വർഷം പ്രായമുള്ള ഈ നക്ഷത്രങ്ങൾ ആകാശഗംഗയിലെ തന്നെ ഏറ്റവും പ്രായമേറിയ നക്ഷത്രങ്ങളിൽ പെടുന്നു. ഇവയിൽ ഒരു നക്ഷത്രത്തിന് PSR B1620-26 എന്ന പൾസാർ ഇരട്ടയും അതിനെ പരിക്രമണം ചെയ്യുന്ന, വ്യാഴത്തിന്റെ 2.5 ഇരട്ടി പിണ്ഡമുള്ള ഗ്രഹവുമുണ്ട്.

ക്രാബ് പൾസാറിന്റെ പത്തിരട്ടി ആവൃത്തിയുള്ള (മൂന്ന് മില്ലിസെക്കന്റ് സമയം) ഒരു പൾസാറും 1987-ൽ M4ൽ നിരീക്ഷിക്കപ്പെട്ടിട്ടുണ്ട്
300px|ലഘുചിത്രം|നടുവിൽ|M4 ന്റെ സ്ഥാനം

## അവലംബം

വർഗ്ഗം:മെസ്സിയർ വസ്തുക്കൾ
വർഗ്ഗം:വൃശ്ചികം (നക്ഷത്രരാശി)
വർഗ്ഗം:ഗോളീയ താരവ്യൂഹങ്ങൾ
റസ്സൽ-ഐൻസ്റ്റൈൻ മാനിഫെസ്റ്റോ

ശീതയുദ്ധകാലത്ത്, 1955 ജൂലൈ 5 ന്, അണുവായുധങ്ങളുടെ അപകടം ബോദ്ധ്യപ്പെടുത്തുന്നതിനായി ബെർട്രാൻഡ് റസ്സൽ പുറപ്പെടുവിച്ചതാണ് **റസ്സൽ - ഐൻസ്റ്റീൻ മാനിഫെസ്റ്റോ**. ഈ രേഖ തയ്യാറാക്കിയത് റസ്സൽ ആയിരുന്നെങ്കിലും അതിലെ ആശയങ്ങൾ പ്രധാനമായും ഐൻസ്റ്റീൻ മുന്നോട്ടുവെച്ചവയായിരുന്നു.  

ഐൻസ്റ്റൈന്റെ മരണത്തിന് തൊട്ടുമുൻപുള്ള ദിവസങ്ങളിലാണ് ഈ രേഖ തയ്യാറാക്കി അദ്ദേഹം ഒപ്പുവെയ്കുന്നത്. റസ്സലും ഐൻസ്റ്റൈനും ഉൾപ്പെടെ അക്കാലത്ത് ശാസ്ത്ര - ബൗദ്ധിക മേഖലകളിൽ പ്രഗല്ഭരായ പതിനൊന്നുപേർ ഈ രേഖയിൽ ഒപ്പുവെച്ചു. ഈ രേഖയുടെ പ്രകാശനത്തെതുടർന്നാണ്, ശാസ്ത്രത്തിനും ലോകകാര്യങ്ങൾക്കുമായുള്ള പ്രഥമ പുഗ്‌വാഷ് കോൺഫറൻസ് കാനഡയിൽ സംഘടിപ്പിച്ചത്.   ആണവായുധങ്ങളുയർത്തുന്ന ഭീഷണി മാനവരാശിയുടെ  നിലനില്പ് തന്നെ ഇല്ലാതാക്കാമെന്ന് ആശങ്കപ്പെടുന്ന റസ്സൽ - ഐൻസ്റ്റീൻ മാനിഫെസ്റ്റോ, ലോകപ്രശ്നങ്ങൾ സമാധാനപരമായി പരിഹരിക്കുവാൻ ലോകനേതാക്കളോട് ആഹ്വാനം ചെയ്യുന്നു.
## അവലംബം


വർഗ്ഗം:ആണവായുധം
വർഗ്ഗം:ആൽബർട്ട് ഐൻസ്റ്റൈൻ
ചെറുതേൻകിളി

തേൻകിളികളിൽ വച്ച് ഏറ്റവും ചെറുതാണ് **ചെറുതേൻകിളി**.  മലങ്കാടുകളിൽ കാണപ്പെടുന്ന ഇവയ്ക്ക് മഞ്ഞത്തേൻകിളിയോട് സാദൃശ്യം ഉണ്ട്.

## വിവരണം

ചെറുതേൻകിളിയ്ക്ക് മഞ്ഞത്തേൻകിളിയുമായി സാദൃശ്യം ഉണ്ട്. പക്ഷെ പൂവന് പുറവും ശ്രോണിയും തിളങ്ങുന്ന ചുവപ്പാണ്. ചുമലിൽ പച്ചപ്പൊട്ട് കാണുകയില്ല.
ദേഹത്തിൻറെ അടിവശം വെള്ളയാണന്നാണ് തോന്നുക. മാത്രമല്ല ചെറുതേൻകിളിയുടെ പിടയ്ക്കു ശ്രോണി തിളങ്ങുന്ന താമ്രവർണ്ണമാണ്.

## ആഹാരം

മറ്റു തേൻകിളികളെ പോലെ തന്നെ ആണ് ചെറുതേൻകിളികളുടെയും ആഹാരരീതി. നീണ്ട കൊക്കും അതിലും നീളമുള്ള നാക്കുമുള്ള ചെറുതേൻകിളികളുടെ പ്രധാന ആഹാരം പൂന്തേനാണ്‌. നീണ്ടുവളഞ്ഞ സൂചികൊക്ക് പൂവുകൾക്കുള്ളിൽ കടത്തി തുരുതുരെ വിറയ്ക്കുന്ന ചിറകുകളോടെ സ്വല്പ്പനേരം 'കാറ്റു ചവിട്ടി' നിന്ന്, പെട്ടെന്ന് 
തെറിച്ചു പോകുന്നതുപോലെ പറന്നു മറ്റൊരു പൂവിലേക്കോ ശഖയിലേക്കോ പറക്കുന്ന ഈ പക്ഷി നേരിയ സ്വരത്തിൽ      'ച്വീ - ച്വീ - ച്വീ' എന്ന് ശബ്ദിക്കും. തന്നെ അനുഗമിക്കുന്ന 
ഇണയെയും കുഞ്ഞുങ്ങൾ ഉണ്ടെങ്കിൽ അവയെയും താൻ എവിടെയാണ് എന്ന് അറിയിക്കുവാനാണ് ഇങ്ങനെ കൂടെ കൂടെ ശബ്ദിക്കുന്നത്‌.
ഈ സ്വഭാവം എല്ലാ തേൻകിളികൾക്കും ഉണ്ട്.
ചെറുതേൻകിളി മറ്റു തേൻകിളികളെ പോലെ ചെറിയ പാറ്റകളെയും പുഴുക്കളെയും മറ്റും പതിവായി തിന്നാറുണ്ട്. മിക്ക ജാതിക്കാർക്കും എട്ടുക്കാലി അമൃതതുല്യമാണ്.

## പ്രജനനം
 
മറ്റു തേൻകിളികളെ പോലെ തന്നെ ചെറുതേൻകിളികളുടെയും പ്രജനനകാലം ജനുവരിയ്ക്കും ഒക്ടോബറിനും ഇടയ്ക്കാണ്. എല്ലാ തേൻകിളികളുടെയും കൂടുകൾ ഏറെക്കുറെ ഒരുപോലിരിക്കും. നാരുകളും 
വേരുകളും മാറാല കൊണ്ട് ബന്ധിച്ചു പുറത്തു കരിയിലക്കഷ്ണങ്ങളും എട്ടുകാലികളുടെ മുട്ടസഞ്ചികളും ചിലതരം പുഴുക്കളുടെ കാഷ്ടവും മറ്റും പിടിപ്പിച്ചാണ്‌ കൂടുണ്ടാക്കുക.
അതിന്നുള്ളിൽ മുട്ടകൾക്കും കുഞ്ഞുങ്ങൾക്കും കിടക്കുവാൻ പഞ്ഞിയും അപ്പൂപ്പൻതാടിയും കൊണ്ട് ഒരു മെത്തയും പണിയും. വല്ല ചെടിയുടെയും ശാഖാഗ്രത്തിൽ ആയിരിക്കും 
കൂടുതൂക്കിയിടുക. [തേൻകിളി|തേൻകിളികൾക്കിടയിൽ]] കൂടുകെട്ടുന്നതും മുട്ടകൾക്ക് മീതെ അടയിരിക്കുന്നതും പിടപ്പക്ഷികളുടെ 
കുത്തകയാണ്. മുട്ടകൾ വിരിഞ്ഞു കഴിഞ്ഞാൽ പൂവന്മാർ കുഞ്ഞുങ്ങളെ തീററുന്നതിനു സഹായിക്കും.

## പ്രത്യേകത

പല സസ്യങ്ങളുടെയും പരാഗവിതരണത്തിൽ മറ്റു തേൻകിളികളെ പോലെ തന്നെ ചെറുതേൻകിളികൾക്കും ഗണ്യമായ പങ്കുണ്ട്. മാത്രമല്ല സസ്യശത്രുക്കൾ ആയ പലതരം കൃമികളെയും പുഴുക്കളെയും പിടിച്ചു തിന്നും ഈ പക്ഷികൾ നമുക്ക് വളരെ ഉപകാരം ചെയ്യുന്നു.
ലഘുചിത്രം
## അവലംബം

*[[കേരളത്തിലെ പക്ഷികൾ (പുസ്തകം)|കേരളത്തിലെ പക്ഷികൾ]]*, ഇന്ദുചൂഡൻ

വർഗ്ഗം:തേൻ‌കിളികൾ
ഗൗരി ദേശ്പാണ്ഡേ

**ഗൗരി ദേശ്പാണ്ഡേ** (1942–2003) മറാഠി ചെറുകഥാകൃത്തായിരുന്നു. 1942 ഫെബ്രുവരി 11-ന് പൂനെയിൽ ജനിച്ചു. പൂനെ സർവ്വകലാശാലയിൽനിന്ന് ഇംഗ്ലീഷിൽ ഡോക്ടറൽ ബിരുദം നേടിയശേഷം അവിടെ അധ്യാപികയായി സേവനമനുഷ്ഠിച്ചു.

## കഥാകൃതികൾ

സമകാലിക മറാഠി സാഹിത്യത്തിന് ശ്രദ്ധേയമായ സംഭാവനകൾ നൽകിയ സാഹിത്യകാരിയാണ് ഗൌരി ദേശ്പാണ്ഡെ. ചെറുകഥാ സാഹിത്യത്തിൽ ശ്രദ്ധ കേന്ദ്രീകരിക്കുന്ന ഇവർ 1982-ൽ ആദ്യ ചെറുകഥാസമാഹാരം പ്രസിദ്ധീകരിച്ചു. 
*ഏകേക പാൻ ഗാലവയാ (ഇലകൾ ഒന്നൊന്നായി കൊഴിയുമ്പോൾ) 
*തുരുംഗതിത് പത്രെ (തുറുങ്കിൽനിന്നുള്ള കത്തുകൾ) 
*മധ്യലത് വതിത്' (ഉറയ്ക്കാത്ത മധ്യം) 
എന്നിവ ഇവരുടെ പ്രസിദ്ധ കഥകളാണ്.

## മററുസംഭാവനകൾ
*നിർഗതി
*താങ് 
*മുക്കാം 
എന്നിവയാണ് ദേശ്പാണ്ഡെയുടെ നോവലുകൾ. 

അറബിക്കഥകളുടെ പരിഭാഷയാണ് ഗൗരി ദേശ്പാണ്ഡെയുടെ മറ്റൊരു സംഭാവന. മൂന്ന് ഇംഗ്ലീഷ് കവിതാസമാഹാരങ്ങളും ഇവർ പ്രസിദ്ധീകരിച്ചിട്ടുണ്ട്. അനേകം പുരസ്കാരങ്ങൾ ലഭിച്ച ഇവരുടെ കൃതികൾ ജർമൻ, കന്നഡ, ഗുജറാത്തി, ബംഗാളി, ഹിന്ദി ഭാഷകളിൽ വിവർത്തനം ചെയ്യപ്പെട്ടു.

## പുറത്തേക്കുള്ള കണ്ണികൾ
*http://www.streeshakti.com/bookg.aspx?author=7
*http://urmilladeshpande.com/category/gauri-deshpande/
*http://urmilladeshpande.com/2011/03/3312011-gauri-deshpande-a-distinctive-voice/

വർഗ്ഗം:1942-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മറാഠി കവികൾ
വർഗ്ഗം:മറാഠി സാഹിത്യകാരന്മാർ